Σε ύφεση τα πύρινα μέτωπα σε Υμηττό και Πελοπόννησο, νέα φωτιά στη Σκύρο - Ειδήσεις, επικαιρότητα νέα από Θεσσαλονίκη - Έναντι News - Radio1d.gr\nΣε ύφεση τα πύρινα μέτωπα σε Υμηττό και Πελοπόννησο, νέα φωτιά στη Σκύρο\nΣε ύφεση, βρίσκονται οι μεγάλες πυρκαγιές στον Υμηττό, τη Μαλακάσα, τη Νεάπολη Λακωνίας και το Σπαθοβούνι Κορινθίας, όπου οι πυροσβεστικές δυνάμεις έδωσαν ολονύχτια μάχη με τις φλόγες.\nΣημαντικό είναι ότι δεν υπάρχει αυτή την στιγμή ενεργό μέτωπο, αλλά πολλές μικρές εστίες όπου ισχυρές πυροσβεστικές δυνάμεις επιχειρούν να θέσουν υπό έλεγχο.\nΤεράστιες είναι οι καταστροφές στη Λακωνία. Δεκάδες σπίτια κάηκαν στη Νεάπολη και σε χωριά γύρω από αυτήν.Ένας 58χρονος άνδρας έχασε τη ζωή του από καρδιακή προσβολή.\nΠαράλληλα οι ζημιές σε καλλιέργειες και την κτηνοτροφία είναι πολύ μεγάλες κι ακόμα δεν έχει ξεκινήσει η καταγραφή.\nNext story Σωρευτικές αναλήψεις ώς 420 εβδομαδιαίως από τις τράπεζες\nPrevious story Ορκωμοσία των νέων υπουργών και τελετές παράδοσης-παραλαβής


Η ΕΡΓΑΛΕΙΟΘΗΚΗ ΣΟΥ\nBurning Giraffes and Telephones – Salvador Dali\nΈκλεψα από την εργαλειοθήκη σου μια καστάνια χθες το βράδυ. Ήταν τ' όμορφο καμάρι της κλειδωμένης σου συλλογής. Συνέχεια παινευόσουν πως μ' αυτό το εργαλείο, τον κόσμο νέο μπορούσες να φτιάξεις από την αρχή.\nΚοίταζα το προϊόν κλοπής από τη μια, το ξανακοίταζα προσεκτικά από την άλλη μα δεν μου γέμισε ποτέ το μάτι εντελώς.\nΠήρα την καστάνια στα χέρια μου σφιχτά και έχοντας τον λαιμό στεγνωμένο από λαχτάρα, κοίταξα στον κόσμο μου γι' αυτά που χρειάζονταν επειγόντως επισκευή.\nΜετά από σκέψη, πήρα να σφίξω ένα παξιμάδι που 'χε στραβοβιδωθεί και χαλάρωσα μία βρύση που έσταζε όλη τη μέρα υστερία.\nΘα' ναι κατάφωρο ψέμα αν πω ότι κατάφερα και πολλά.\nΤο εργαλείο, καστάνια το όνομά της το εξωτικό, αποδείχτηκε ανάξιο στα χέρια μου.\nΑναμενόμενο, αφού το φόρτε μου δεν είναι τα χειρονακτικά.\nΜαρία Φουσταλιεράκη 19-3-2018\nΑναρτήθηκε από ΜΑΡΙΑ ΦΟΥΣΤΑΛΙΕΡΑΚΗ στις 2:08 μ.μ. Δεν υπάρχουν σχόλια:\nΟ ΠΡΑΓΜΑΤΙΚΟΣ ΛΟΓΟΣ\nΜην με περιμένεις, δεν θα έρθω. Θυμάμαι πως σου το υποσχέθηκα, αλλά δυστυχώς πρέπει να αθετήσω και πάλι τον λόγο μου.\nΞέρεις, καμιά φορά οι προθέσεις μου αποδεικνύονται κατώτερες των προσδοκιών μου, ή και το αντίθετο τώρα που το σκέφτηκα.\nΘα μπορούσα να σου απαριθμήσω ένα κάρο δικαιολογίες, πιστευτές όλες και με το παραπάνω, γιατί δεν πρέπει να με περιμένεις, αλλά τελικά δεν θα το κάνω.\nΔεν θα πω ψέματα για να βγω από τη δύσκολη θέση που έβαλα τον εαυτό μου.\nΣτην αρχή είχα σκεφτεί να σου πω πως αρρώστησα ξαφνικά και πως μου κόβεται η αναπνοή από τον βήχα και πως πρέπει οπωσδήποτε να με δει γιατρός.\nΜετά σκέφτηκα να σου πω πως έξοδα που δεν περίμενα μου προέκυψαν και πως δεν μπορώ να πληρώσω το ταξίδι για να έρθω να σε βρω.\nΚαι άλλες πειστικές δικαιολογίες σκέφτηκα, μα εσύ σίγουρα θα έβρισκες λύσεις στο άψε σβήσε για ό,τι και αν σου έλεγα.\nΕκτός...εκτός και αν σου έλεγα τον πραγματικό λόγο που δεν μπορώ να έρθω. Τότε, δεν θα υπήρχε λύση να μου προσφέρεις. Τότε θα υποχρεωνόσουν να σιωπήσεις.\nΤι να κάνω, να σου το πω; Να ανοίξω το στόμα μου και να το πω επιτέλους; Άραγε θα καταλάβεις ή θα προσπαθήσεις να μου αλλάξεις γνώμη;\nΟ πραγματικός λόγος που δεν θα έρθω είναι γιατί.., όχι, ξέρεις κάτι; Άλλαξα γνώμη, δεν θέλω τελικά να σου το πω.\nΜαρία Φουσταλιεράκη 18-3-2018\nΑναρτήθηκε από ΜΑΡΙΑ ΦΟΥΣΤΑΛΙΕΡΑΚΗ στις 1:40 μ.μ. Δεν υπάρχουν σχόλια:\nΤΙΣ ΚΥΡΙΑΚΕΣ ΕΡΧΟΝΤΑΙ ΟΙ ΕΠΙΣΚΕΠΤΕΣ\nThe Happy Donor – Rene Magritte 1966\nΈξω είναι Κυριακή, νομίζω πως δεν κάνει κρύο, αλλά βρέχει δυνατά.\nΣτην αρχή η βροχή ήταν ψιλή, έπεφτε σιγά σιγά, μετά κατέβηκε με μεγαλύτερη ένταση και στο τέλος έπεφτε με το τουλούμι. Πετάχτηκα από το κρεβάτι μου αναστατωμένος. Δεν είχε ξημερώσει καλά καλά, το δωμάτιο ήταν ακόμα ήσυχο και σκοτεινό.\nΨηλαφιστά βρήκα τις παντόφλες να με περιμένουν στο πάτωμα, ψηλαφιστά βρήκα και τα γυαλιά στο κομοδίνο, δίπλα στο ποτήρι με το νερό, και προσεκτικά προχώρησα μην σκοντάψω στο χαλί.\nΈπρεπε να δω τη βροχή με τα μάτια μου. Τα αυτιά μου δεν τα εμπιστευόμουν τόσο πολύ όσο παλιά.\nΈπρεπε να δω τη βροχή για να θυμηθώ γιατί μια ξαφνική μπόρα με αναστάτωνε τόσο πολύ και έκανε την καρδιά μου να χτυπάει δυνατά.\nΚάτι νομίζω πως θυμόμουν, ώρες ώρες μια μακρινή ανάμνηση περνούσε τρέχοντας από μπροστά μου, αλλά αυτή η ανάμνηση είχε σφηνώσει για τα καλά στο συρτάρι του μυαλού μου και δεν έλεγε να βγει.\nΚάποτε, ούτε που τη λογάριαζα τη βροχή, ούτε μ' άρεσε ούτε δεν μ' άρεσε.\nΤώρα τελευταία όμως, όποτε βρέχει δυσκολεύομαι πολύ να κοιμηθώ.\nΤα παιδιά μού είπαν πως μια φορά, ξημερώματα καλή ώρα όπως τώρα, ενώ κοιμόμουν, ξύπνησα από τη βροχή φωνάζοντας "πρέπει να μαζέψω τα ρούχα πριν βραχούν".\nΕγώ δεν θυμάμαι να έζησα τέτοιο περιστατικό. Ποτέ δεν είχα νοιαστεί για ρούχα και τέτοιες γυναικείες δουλειές, παράπονο το 'χε η γριά μου που δεν την βοήθησα ποτέ. Άλλα χρόνια τότε, δεν μπερδευόμασταν οι άντρες μέσα στα φουστάνια των γυναικών.\nΣήμερα αν δεν κάνω λάθος είναι Κυριακή, και τις Κυριακές έρχονται οι επισκέπτες. Καιρός να ετοιμαστώ.\nΑν έρθει κάποιος για μένα; θα τον ρωτήσω για τη γριά μου, έχει πολύ καιρό να με επισκεφτεί.\nΜερικές φορές, όταν φέρνω στο νου μου τη γριά μου, κλαίω χωρίς να το θέλω και μετά κρύβομαι για να μην με δει κανείς και ντροπιαστώ.\nΚλαίω γιατί φοβάμαι πως έχει πεθάνει και μου το κρύβουν για να μη στεναχωρηθώ.\nΔεν θυμάμαι και καλά από πότε έχω να τη δω, μπορεί να πήγα στην κηδεία της και να το 'χω ξεχάσει και αυτό.\nΑναρτήθηκε από ΜΑΡΙΑ ΦΟΥΣΤΑΛΙΕΡΑΚΗ στις 1:28 μ.μ. Δεν υπάρχουν σχόλια:\nSalvador-Dali - Virtual Reality\nΓύρω γύρω όλοι, στη μέση ξένο σώμα\nγύρω γύρω όλοι, κύκλος γεννήθηκε ανοιχτός.\nΜα όταν χέρι επιδέξιο τον κύκλο σφραγίσει,\nόταν φάρμακο τις βαθιές πληγές επουλώσει,\nόταν όρθιο, χωρίς βοήθεια σταθεί ξανά,\nκάποιος να σκεφτεί στο βρέφος να συμπαρασταθεί.\nΜαρία Φουσταλιεράκη 17-3-2018\nΑναρτήθηκε από ΜΑΡΙΑ ΦΟΥΣΤΑΛΙΕΡΑΚΗ στις 1:21 μ.μ. Δεν υπάρχουν σχόλια:\nΗ ΓΛΑΣΤΡΑ ΜΕ ΤΑ ΓΕΡΙΚΑ ΓΕΡΑΝΙΑ\nThe Dancer — Gustav Klimt\nΑν βρω πού έχω κρύψει τα κλειδιά, θα καταφέρω να βγω έξω.\nΝύχτα μέρα μια ήσυχη απόδραση ονειρεύομαι, ήσυχη χωρίς τυμπανοκρουσίες και κόκκινα χαλιά. Ο χρόνος με μετάλλαξε σε άνθρωπο βουβό.\nΗ έξοδος που σήμερα ματαιώθηκε, κάποτε ήταν δική μου, σήμερα είναι ολονών.\nΤα κλειδιά ήταν θαμμένα στη γλάστρα με τα γέρικα γεράνια, μια σκανταλιάρα γάτα τα ξέθαψε με τα νύχια της ψάχνοντας για φαγητό. Τα κλειδιά, παμπόνηρα είναι, παίζουν με το τετράποδο κρυφτό.\nΜόλις όμως τ' ακουμπάω, ξαφνιάζονται, πεταλούδες γίνονται και φεύγουν μακριά.\nΗ γάτα ξαπλώνει στα πόδια μου και ζητάει χάδια στην κοιλιά. Βγάζω τα γάντια της κηπουρικής και της τα δίνω. Το τρίχωμά της είναι απαλό, είναι ζεστή και χνουδωτή. Την παίρνω αγκαλιά και κάθομαι στο χώμα, με τη γλάστρα στήριγμα στην πλάτη μου.\nΤην χαϊδεύω, την παραχαϊδεύω και ηρεμώ. Το γουργουρητό έχει ρυθμό, με νανουρίζει, με νανουρίζει, αποκοιμιέμαι γλυκά κάτω στο χώμα.\nΟνειρεύομαι τη θάλασσα και ξυπνώ με αλμύρα στην άκρη της γλώσσας.\nΗ γάτα είναι ακόμα βολεμένη στην αγκαλιά μου, κάτι μου λέει νιαουριστά, ενώ εγώ, όλως παραδόξως καταλαβαίνω τα γατίσια. Μου λέει, άνοιξε καλά τα αυτιά σου και αφουγκράσου τι συμβαίνει γύρω σου.\nΑυτό που βλέπω να συμβαίνει είναι πως είμαι ακριβώς εκεί που ονειρεύτηκα πριν λίγο.\nΚαθισμένη στο χώμα, να θυμάμαι σμαραγδένιες θάλασσες, να γλύφω την αλμύρα από τα χείλη και να χαϊδεύω ξένοιαστες χνουδωτές γάτες.\nΜαρία Φουσταλιεράκη 17-3-2017\nΑναρτήθηκε από ΜΑΡΙΑ ΦΟΥΣΤΑΛΙΕΡΑΚΗ στις 1:15 μ.μ. Δεν υπάρχουν σχόλια:\nΜΕ ΤΑ ΥΠΑΡΧΟΝΤΑ ΠΕΡΑΣΜΕΝΑ ΣΤΗ ΜΑΣΧΑΛΗ\nYoung Lady With Gloves – Tamara de Lempicka\nΔύστροπες, άστοργες και σκοτεινές,\nεύκολα δεν περπατούνται αυτές οι εποχές\nμε τα υπάρχοντα περασμένα στη μασχάλη.\nΚόσμος πολύς, όλοι μουντοί, όλοι σκυφτοί\nαδιάφορα σ' αφήνουν από μέσα να περάσεις.\nΨάχνεις αθόρυβα να δεις πρόσωπα φιλικά,\nαπ' αυτό το μέρος μάλλον έχεις ξαναπεράσει,\nρωτάς να μάθεις το όνομα της περιοχής,\nο ένας κοιτάζει τον άλλον ξαφνιασμένος.\nΔεν δίνουμε όνομα ξεχωριστό στις γειτονιές,\nφτωχές τις λέμε όλες, καμιά δεν θα βρεις στον χάρτη.\nΜα μην φεύγεις ακόμα, να! σήμερα στάθηκες τυχερή!\nΜόλις άδειασε ένα στρώμα,\nτο πτώμα τώρα μεταφέρουν.\nΜαρία Φουσταλιεράκη 16-3-2018\nΑναρτήθηκε από ΜΑΡΙΑ ΦΟΥΣΤΑΛΙΕΡΑΚΗ στις 1:05 μ.μ. Δεν υπάρχουν σχόλια:\nΕίχαμε συμφωνήσει να κοιμηθούμε χώρια απόψε. Χρειαζόμασταν, και οι δύο, ένα διάλειμμα μοναξιάς για τους εαυτούς μας. Αποφάσισα να φύγω εγώ, δεν ήθελα να σε ξεβολέψω από τη μεριά σου στο κρεβάτι. Πήρα το μαξιλάρι μου μαζί, κλείδωσα την εξώπορτα και προτίμησα να περπατήσω.\nΔιάλεξα ένα ξενοδοχείο στην τύχη, όχι πολύ μακριά. Ανέβηκα στο δωμάτιο, κλείδωσα την πόρτα, άνοιξα τα φώτα και τη χειραποσκευή μου. Πήρα αγκαλιά τις πυτζάμες και την οδοντόβουρτσα και αποσύρθηκα στο μπάνιο να φρεσκαριστώ.\nΔιάλεξα τη μεριά στο κρεβάτι που ήταν πιο κοντά και βολεύτηκα με το μαξιλάρι αγκαλιά. Δεν είχα κέφι να δω τηλεόραση, καθόλου δεν νύσταζα' ήταν νωρίς ακόμα και άνοιξα ανόρεχτα το βιβλίο που πέταξα βιαστικά πάνω στις πυτζάμες.\nΆνοιξα την πρώτη σελίδα και μου έλειπες ήδη. Με μάλωσα, συμμάζεψα τη σκέψη μου και συνέχισα να διαβάζω. Κατάφερα να τελειώσω ολόκληρο το πρώτο κεφάλαιο χωρίς να σε ξανασκεφτώ.\nΤο βιβλίο μιλούσε για μια γυναίκα και έναν άντρα. Για μια ιστορία αγάπης, πολύ διαφορετική από τη δική μας, που άντεχε τον εαυτό της ακόμα και τις καθημερινές.\nΔεν ξέρεις πόσο λυπήθηκα για μας και τις αδυναμίες μας.\nΔάκρυσα όταν μας σκέφτηκα χωρισμένους και ταράχτηκα. Δεν μπορούσα πλέον κοιμηθώ.\nΣηκώθηκα από το κρεβάτι, μάζεψα τα λιγοστά πράγματά μου, έκλεισα τη χειραποσκευή και εγκατέλειψα το όμορφο δωμάτιο του ξενοδοχείου.\nΉρθα στο σπίτι, εσύ κοιμόσουν, τα φώτα ήταν όλα σβηστά και προσπάθησα να μην κάνω καθόλου φασαρία.\nΠήρα την ξένη ιστορία αγκαλιά και κούρνιασα στον καναπέ του σαλονιού.\nΓύρισα στο σπίτι για να σου πω πως σ' αγαπώ· δεν σου το ' χω ξαναπεί, αλλά δεν σκόπευα να αθετήσω τη συμφωνία μας να μην κοιμηθούμε μαζί απόψε.\nΗ εξομολόγηση μπορούσε να περιμένει ως το επόμενο πρωί.\nΜαρία Φουσταλιεράκη 15-3-2018\nΑναρτήθηκε από ΜΑΡΙΑ ΦΟΥΣΤΑΛΙΕΡΑΚΗ στις 12:57 μ.μ. Δεν υπάρχουν σχόλια:\n✿ Πες το απόδραση, πες το ταξίδι λίγο πριν την καταιγίδα... Β' - Ξεκινώντας με ΚΛΙΚ *επάνω *στις φωτογραφίες για μεγέθυνση, φύγαμε για ένα φωτογραφικό ταξίδι, *λίγο πριν την καταιγίδα*.. ...στη Ραιδεστό τής Τουρκίας, αν...\nΚΛΗΡΩΣΗ ΒΙΒΛΙΟΥ "ΟΙ ΤΕΣΣΕΡΙΣ ΕΠΟΧΕΣ ΤΗΣ ΜΕΛΙΣΣΑΣ"-ΚΥΡΙΑΚΟΣ ΑΘΑΝΑΣΙΑΔΗΣ-ΕΚΔΟΣΕΙΣ ΨΥΧΟΓΙΟΣ - ΕΧΟΥΜΕ ΚΛΗΡΩΣΗ ΑΦΟΥ!!!! ΚΛΗΡΩΣΗ :Τετάρτη 28/3/2018 1)Αφήστε ένα σχόλιο σας στην Σελίδα μας ΜΕ αρέσει το βιβλίο ΑΦΟΥ στην ανάρτηση με την κλήρωση του βιβλ...\nHomero Aridjis (Όμηρος Αριτζής), Άνοιγμα Τρωικού Ίππου (Gambito de caballo en Troya) - *Homero Aridjis* *(Όμηρος Αριτζής)* *Άνοιγμα Τρωικού Ίππου* *(Gambito de caballo en Troya**)* *Ανθολόγηση-Μετάφραση: Σταύρος Γκιργκένης* *Επιμέλεια Μετά...\nΔεν τρώγεσαι με τίποτα - Βρίσκεις κι εσύ τις διατροφικές συνήθειες κάποιων λαών αξιοπερίεργες; Εσύ θα έτρωγες ποτέ κρέας φάλαινας; Οι Νορβηγοί το τρώνε. Θα έτρωγες ποτέ φρυγανισ...\nΑΥΡΙΟ ΘΑ ΞΗΜΕΡΩΣΕΙ ΚΙ ΑΣ ΦΟΒΑΜΑΙ ΕΓΩ\nΧΙΛΙΕΣ ΦΟΡΕΣ ΟΡΚΙΣΤΗΚΕ\nΠΑΙΖΟΝΤΑΣ ΣΟΛΟΜΩΝΤΙΑ ΠΑΙΧΝΙΔΙΑ ΣΤΡΑΤΗΓΙΚΗΣ\nΓΥΝΑΙΚΕΣ ΑΠΟ ΑΛΛΟΥΣ ΑΙΩΝΕΣ\nΟΛΑ ΤΑ ΧΡΟΝΙΑ ΖΕΙΣ ΗΣΥΧΑ ΚΑΙ ΑΠΛΑ\nΟΙ ΤΕΣΣΕΡΙΣ ΕΠΟΧΕΣ ΤΗΣ Μέλισσας, Κυριάκος Αθανασιά...\nΚΛΕΙΝΩ ΛΟΓΑΡΙΑΣΜΟΥΣ ΜΕ ΤΑ ΣΚΟΤΑΔΙΑ\nΈΝΑ ΑΘΛΙΟ ΚΕΝΟ ΚΑΤΟΙΚΕΙ ΣΤΑ ΣΩΘΙΚΑ ΜΟΥ\nΦΑΝΤΑΣΙΩΝΟΜΑΙ ΒΙΑΙΟΥΣ ΘΑΝΑΤΟΥΣ\nΑΝΘΡΩΠΟΙ ΤΟΥ ΔΙΠΛΑ ΤΟΙΧΟΥ\nΑΝΘΡΩΠΟΙ ΣΤΟ ΚΕΝΟ


Λευκοπλακία είναι η λευκή βλάβη που μπορεί να εμφανιστεί στις εσωτερικές επιφάνειες του στόματος , όπως τα ούλα , τα μάγουλα , τη γλώσσα ,τον ουρανίσκο , τα χείλη και που μοιάζει με πλάκα, και αν την τρίψουμε δεν ξεκολλάει.\nΗ λευκοπλακία θεωρείται η συχνότερη προκαρκινική βλάβη του στόματος και τα αίτια εμφάνισης της δεν είναι ακόμα γνωστά. Είναι όμως σχεδόν βέβαιο πως το κάπνισμα και κυρίως το κάπνισμα ναρκωτικών ουσιών όπως η ινδική κάναβις (χασίς ) συμβάλουν τα μέγιστα στην εμφάνιση της. Η θεραπεία της συνίσταται\n1.Στην άμεση διακοπή όλων των ειδών καπνίσματος. Αυτό μπορεί να οδηγήσει σε υποχώρηση της βλάβης σε μερικούς μήνες.\n2. Στη χειρουργική αφαίρεση της βλάβης.\n3. Στην ενίσχυση του οργανισμού με τη βοήθεια της κλασσικής ομοιοπαθητικής έτσι ώστε να διακοπούν οι υποτροπές και να υποχωρήσει η νοσηρή τάση του οργανισμού για κακοήθεις καταστάσεις. Ας μη ξεχνάμε πως η κλασσική ομοιοπαθητική θεραπευτική είναι η κατεξοχήν προληπτική θεραπευτική.


ΠΟΥ: Στο 1 εκατ. οι νεκροί από Covid-19 - «Δεν είναι ποτέ πολύ αργά» - ΔΙΕΘΝΗ - XrimaOnline.gr\nΠΟΥ: Στο 1 εκατ. οι νεκροί από Covid-19 - «Δεν είναι ποτέ πολύ αργά»\nΔΙΕΘΝΗ UPD 17:40 29/09/20, 17:18\nΈσπασαν το φράγμα του ενός εκατομμυρίου οι νεκροί από Covid - 19 παγκοσμίως σήμερα.\nΠαρόλα αυτά, αισιόδοξο μήνυμα έστειλε ο επικεφαλής του ΠΟΥ Τέντρος Αντανόμ Γκεμπεργεσούς, δηλώνοντας: «Δεν είναι ποτέ πολύ αργά για να αλλάξει η πορεία των πραγμάτων. Ένα εκατομμύριο άνθρωποι έχουν τώρα χάσει τη ζωή τους εξαιτίας της Covid-19 και πολλοί περισσότεροι υποφέρουν εξαιτίας της πανδημίας».\nΣύμφωνα με υπολογισμούς του Reuters, 5.400 άνθρωποι χάνουν τη ζωή τους κάθε 24ωρο ανά τον κόσμο - αριθμός που αντιστοιχεί σε 340 νεκρούς κατά τη διάρκεια ενός ποδοσφαιρικού αγώνα!\n«Τόσοι πολλοί άνθρωποι χάθηκαν, τόσοι πολλοί δεν είχαν την ευκαιρία να πουν “αντίο”. Πολλοί ήταν εκείνοι που πέθαναν μόνοι… πρόκειται για έναν εξαιρετικά δύσκολο και μοναχικό θάνατο», τόνισε η εκπρόσωπος του ΠΟΥ, Μάργκαρετ Χάρις, στη διάρκεια συνέντευξης Τύπου στα γραφεία του Οργανισμού στη Γενεύη.


meta-journalist: Υποστράτηγος Κωνσταντινίδης\nPosted by Νικόλαος Κουμαρτζής On 14:45\nΟ υποστράτηγος ε.α κ. Κωνσταντινίδης, τοποθετείται με αφορμή το φούντωμα της υπόθεσης "Ομάδα Ε".\n[Κ.Χ. Κωνσταντινίδης] Μου βάζετε δύσκολο και άρρητο θέμα. Δεν γνωρίζω καμιά "ΟΜΑΔΑ ΕΨΙΛΟΝ" όπως την εννοούν πολλοί. Και κάτι που δεν γνωρίζω μπορεί να είναι είτε αληθινό ή ψευδές, σύμφωνα με τον νόμο της Απροσδιοριστίας του Χάιντενγκερ. Ωστόσο, "ΟΜΑΔΕΣ ΕΨΙΛΟΝ" υπάρχουν και δρουν. Θεωρητικά πρέπει να ανήκουν σ' αυτή όλοι οι Έλληνες που έχουν το: Όμαιμον, Ομόγλωσσο , Ομόδοξο και Ομότροπον . Επίσης σ' αυτή πρέπει να συμμετέχουν όλοι οι φιλέλληνες και οι μετέχοντες της ημετέρας παιδείας. Όμως επειδή οι περισσότεροι Έλληνες έχουν απομακρυνθεί από την Ελληνική Παιδεία, την Ελληνική Πατρώα Θρησκεία και τα Ελληνικά Μυστήρια, η "ΟΜΑΔΑ ΕΨΙΛΟΝ" δεν έχει την δύναμη που θα είχε αν εκπληρούντο οι ως άνω προϋποθέσεις. Την έλλειψη αυτή κατά ένα ποσοστό συμπληρώνει το γονίδιο του Έλληνος. Και το γονίδιο αυτό βρίσκεται σε εκτεταμένους πληθυσμούς στην Βαλκανική, στην Μικρά Ασία , στην Μεσόγειο, στην Ευρώπη, ακόμη δε και στην Αμερική και Ωκεανία.\nΠολλά καί διάφορα έχουν γραφεί και ακουστεί περί τής ύπάρξεως, ή μη τής "ΟΜΑΔΟΣ ΕΨΙΛΟΝ". Τό γράμμα "Ε" υπάρχει χαραγμένο στους Δελφούς και σημαίνει πολλά. Το 'Εν και το Ον ', το «γνώθι σ' αυτόν» , ενώ άλλοι λένε ότι προήλθε από το σχήμα των άστρων του Σείριου , τα 4 άστρα του οποίου σχηματίζουν το Ελληνικό γράμμα Ε . Εξ όσων γνωρίζω μεταγενέστερα την "ΟΜΑΔΑ ΕΨΙΛΟΝ" πρωτοανέφερε ο συγγραφεύς-ερευνητής κ. Ιωάννης Φουράκης.\nΌλοι οι συνειδητοποιημένοι και μορφωμένοι -με την Ελληνική έννοια του όρου- έστω και αόρατα , χωρίς να ανήκουν σε κάποια συγκεκριμένη κεντρική Οργάνωση ή Αρχή , αισθάνονται ενδομύχως ότι ανήκουν πράγματι στην "ΟΜΑΔΑ ΕΨΙΛΟΝ". Ένας αόρατος ψυχικός δεσμός ενώνει τα μέλη της και τα κάνει να ενεργούν με κάποιο εσωτερικό κώδικα προς την ίδια κατεύθυνση , για τον επανελληνισμό της Ελλάδος , και την επιβίωση του Ελληνισμού , που αμφότερα συμπλέουν με την πρόοδο της ανθρωπότητος.\nΌταν ένα άτομο μυηθεί στα Μυστήρια του Ελληνισμού, αποκτά ηυξημένη συνειδητότητα και ευθύνη. Όταν δε μυηθεί στα Ορφικά Μυστήρια , τότε αποκτά το Δαιμόνιο του Σωκράτους. Όταν φθάσεις εκεί, μπορείς να διακρίνεις το αληθές από το ψευδές και εάν μια πνευματική τροφή, ή έννοια είναι υγιής ή βλαπτική στον άνθρωπο. Τούτο επεκτείνεται σε όλο το φάσμα του πνεύματος και της ύλης. Διότι και η ύλη δεν είναι τίποτα περισσότερο από διαταραχή του χωρο-χρόνου ή ένας στροβιλισμός και μια περιδίνηση ενεργειακών σωματιδίων στο χώρο-χρόνο . Με βάση το Ελληνικό αισθητήριο, λέγω στους νέους ότι, έρχονται ημέρες πολύ δύσκολές από κάθε πλευρά. Γι' αυτό πρέπει να θωρακισθούν με το Ελληνικό Πνεύμα, για ν' αντιμετωπίσουν τις δυσκολίες και για να γίνουν ευτυχείς και ευδαίμονες κάτω από οποιεσδήποτε συνθήκες. Και όπως όλα στη Μητέρα-Φύση συσπειρώνονται προ του κινδύνου, έτσι και οι Έλληνες επιβάλλεται να συσπειρωθούμε στις τάξεις της αόρατης , αλλά τόσο υπαρκτής "ΟΜΑΔΟΣ ΕΨΙΛΟΝ". Αυτή είναι τα σύγχρονα «Ξύλινα Τείχη» που είχε συστήσει ο Μιλτιάδης στους Αθηναίους κατά την δευτέραν εισβολή των Περσών(480 π.Χ) Είναι η ασπίδα , το δόρυ και το κράνος της Αθηνάς , αλλά και ο πτυχωτός χιτώνας της.\n[M. Π.] Πιστεύετε ότι θα υπάρξει αναζωπύρωση του ενδιαφέροντος για το θέμα ή αυτό έχει "τελειώσει" εδώ και μερικά χρόνια οριστικά;\n[Κ.Χ.Κ.] Οι επί μέρους ομάδες , συσπειρώσεις, οργανώσεις που υπάρχουν και δρουν στον Ελληνισμό-έστω και ασυντόνιστα- ή και τα κινήματα που δυνατόν να παρουσιασθούν προσεχώς, είναι εκδηλώσεις της "ΟΜΑΔΟΣ ΕΨΙΛΟΝ", αλλά όχι η ίδια. Τούτ' αυτό ισχύει και στο Σύμπαν που δεν βλέπουμε το πραγματικό Σύμπαν , αλλά τον τρισδιάστατο αντικατοπτρισμό του. Και τούτο διότι δεν είμαστε σε θέση να διακρίνουμε την Τετάρτη Διάσταση του Χώρο-χρόνου.\nΗ "ΟΜΑΔΑ ΕΨΙΛΟΝ" λειτουργεί σε πολλούς επάλληλους ομόκεντρους κύκλους . Οι άνθρωποι που πιθανόν να βρίσκονται στον κεντρικό πυρήνα μπορεί να είναι ερευνητές, διανοούμενοι, διπλωμάτες, στρατιωτικοί, επιχειρηματίες , ακόμη και αρχηγοί κρατών . Είναι άνθρωποι ανωτέρας μορφώσεως και υψηλοτάτης συνειδητότητος και δείκτου νοημοσύνης σε σχέση με τον μέσο άνθρωπο. Αν δηλαδή ο μέσος άνθρωπος χρησιμοποιεί το 10% το εγκεφάλου του , αυτοί χρησιμοποιούν ακόμη και το 90% και οι μύστες -όπως ο Ηράκλειτος, Σωκράτης, Απολλώνιος Τυανεύς, Πυθαγόρας, Κομφούκιος, Ιησούς, Γκάντι κ.α-μπορεί να φθάσουν και το 100% . Η σύνδεση τους με ανώτερες ψυχο-πνευματικές δυνάμεις τους δίνουν τη δυνατότητα της μέθεξης με το θείον και μπορούν να βλέπουν με τα μάτια του νου τους , το παρελθόν, να ζουν το παρόν και να προφητεύουν το μέλλον. Αυτοί είναι οι άνθρωποι που ο Σωκράτης ονομάζει «επαΐοντες» , άλλοι τους λένε σοφούς, ο λαός τους επικαλείται με τη φράση «ο Θεός της Ελλάδος» κλπ. Όι μεγάλοι και μικροί αγωνιστές της "ΟΜΑΔΟΣ ΕΨΙΛΟΝ", ενεργοποιούνται εντονότερα σε περιόδους κρίσεως, πολέμων ή κινδύνου ανατροπής της παγκοσμίου ισορροπίας-όπως συμβαίνει σήμερον- και με την παρέμβαση τους επαναφέρουν την τάξη , την αρμονία και το Μέτρον στον κόσμο. Όταν ένα άτομο μυηθεί στα Ελληνικά Μυστήρια, γεγονός που συμβαίνει σήμερα με πολλά άτομα, αυτό αποκτά κάτι από το Δαιμόνιο του Σωκράτους και αρχίζει να γίνεται ενεργητικό. Από ετερόφωτο μεταβάλλεται σε αυτόφωτο . Εκπέμπει πνεύμα σαν μικρός ή μεγάλος ήλιος.\nΤα μυστήρια σήμερα δεν είναι όπως ήταν στην αρχαιότητα διότι, από τότε μέχρι σήμερα ο ανθρώπινος εγκέφαλος έχει εξελιχθεί. Μέσα από τη Γνώση έχει γίνει η εξέλιξη του ανθρωπίνου Νευρικού Συστήματος. Η εξέλιξη συνεχίζεται και δεν έχει τελειώσει ακόμη. Φιλόσοφος στην Αρχαία Ελλάδα είναι το άτομο το οποίο εργάζεται για να γίνει κατ' εικόνα και ομοίωση των θεών και κάνει το Λόγο πράξη.\nΗ "ΟΜΑΔΑ ΕΨΙΛΟΝ", δεν κάνει διακρίσεις με βάση την εθνότητα, θρησκεία, χρώμα κλπ. Κρίνει με βάση την ποιότητα, την χρησιμότητα των ιδεών και την αγαθότητα των προθέσεων του ατόμου που συμμετέχει στην ομάδα. Όχι φυσικά συμπτωματικά τα μέλη εκάστης ομάδος , εκάστου ομόκεντρου κύκλου, έχουν διαμορφώσει κοινά χαρακτηριστικά και συναντίληψη . Τούτ' αυτό φρονώ ότι συμβαίνει έως και στον ανώτερο κύκλο .\nΟ Πλούταρχος στο περί Ίσιδος και Οσίριδος, αναφέρει ότι στην Σαίς υπήρχε ναός της Θεάς Αθηνάς με την επιγραφή :"εγώ ειμί παν το γεγονός και ον και εσσόμενον και τον εμόν πέπλον ουδείς πω θνητός απεκάλυψεν." Αυτό σημαίνει ότι η Θεά Αθηνά είναι η θεά της Γνώσεως και της Σοφίας, η οποία παραμένει ασύλληπτη. Ο Πέπλος της θεάς είναι οι Θεϊκές δονήσεις οι οποίες είναι "μυστικό" για το δαιμόνιο του Σωκράτους. Σήμερα οι Αρχαιόφιλοι δεν ασχολούνται με την Μεγάλη μας θεά, αλλά με τον Τιτάνα Προμηθέα. Έτσι η ανθρωπότητα παραμένει έρμαιο στις πολιτικές και οικονομικές επιλογές της Νέας Τάξεως και μπορούμε να αποδείξουμε ότι το Ελληνικό επίσημο ακαδημαϊκό κατεστημένο ακολουθεί πιστά τις δοξασίες της Παγκοσμιοποίησης, που έχει ήδη ολέθρια αποτελέσματα για τη ζωή , το περιβάλλον και την ηθική υπόσταση της ανθρωπότητας. Πάντα ταύτα τελικά έχουν οδυνηρά αποτελέσματα για το κοινωνικό σύνολο, ώστε να μπορούμε να πούμε ότι κακόβουλες Κρόνιες, Τιτανικές και Γιγαντικές φύσεις κυριαρχούν στη ανθρωπότητα.\n[Κ.Χ.Κ.] Κατ' αρχήν δεν γνωρίζω τον κ. Αριστοτέλη Κακογεωργίου και συνακόλουθα δεν γνωρίζω αν αυτός, είναι -όπως λέτε - ο συντονιστής της πραγματικής ΟΜΑΔΟΣ ΕΨΙΛΟΝ ή κάποιας άλλης . Σε κάποια ιστοσελίδα διάβασα ότι είναι ο άνθρωπος που ίδρυσε τον πρώτο ναό των Ελλήνων Θεών στη Θεσσαλονίκη! Αυτό είναι ένα ιστορικό γεγονός και χρήζει επαίνου για το έργο του. Στους αρχαίους θεούς μας οφείλουμε μέγιστο σεβασμό διότι, πάνω στη φιλοσοφική τους βάση φύτρωσε και αναπτύχθηκε το Ελληνικό Πνεύμα.\nΕπομένως, η προσπάθεια του κ. Κακογεωργίου δίνει χαρά και αγαλλίαση στους απανταχού Έλληνες , αρκεί και μόνον να μην μιμηθούμε την τελετουργία των χριστιανικών ναών και υποπέσουμε στις ίδιες σατανιστικού τύπου απακρυφικές τελετουργίες . Αντίθετα, θα πρέπει να γίνει ο ναός βήμα φιλοσοφικής ενατένισης και επαφής με τις συμπαντικές δυνάμεις που συνδέουν την Ανθρωπινή Ψυχή με την Συμπαντική. Η αναβίωση της πατρώας θρησκείας θα πρέπει να συμβιβάσει πλήρως τη θρησκεία με την επιστήμη, το φυσικό με το μεταφυσικό, τα οποία ως τώρα βρίσκονται σε κραυγαλέα διάσταση με τα ολέθρια αποτελέσματα της εποχής μας και την οπισθοδρόμηση της Επιστημονικής γνώσεως. Τελευταία παρατηρείται μια πρωτοφανής αναζωπύρωση του ενδιαφέροντος για τις Αξίες των Αρχαίων προγόνων στην συμπρωτεύουσα , όπως οι εκδηλώσεις του "Κοινού των Θεσσαλονικαίων", και αυτό είναι ελπιδοφόρο μήνυμα για την Μακεδονία μας και για ολόκληρη την Χερσόννησο του Αίμου . Η Θεσσαλονίκη θα γίνει και πάλι ο πνευματικός φάρος της Βαλκανικής και όχι η πολυπολιτισμική πρωτεύουσα της, όπως την προορίζουν οι «παγκοσμιοποιητές». Η επίμονη και μόνιμη διεκδίκηση της «ΟΜΔΟΣ ΕΨΙΛΟΝ» στο εξής πρέπει να είναι η «Αναστήλωση των Αρχαίων Μνημείων » μας που κείνται στο έδαφος ή στο υπέδαφος εγκαταλελειμμένα.\nΗ αναλγησία της επιστημονικής κοινότητας, των οσφιοκαμπτών «δασκάλων» και «καθηγητάδων» που το αντικείμενο τους είναι η Ιστορία, η Γεωγραφία, η Ανθρωπολογία, η Εθνολογία, των πνευματικών ταγών της δήθεν διανόησης, δεν έχει προηγούμενο. Εκεί γίνεται η μεγάλη παραχάραξη και παραπληροφόρηση . Η αρχή όμως και το θεμέλιο της παραπληροφόρησης και της φθοράς της ψυχής αρχίζει από την Ιουδαϊκή Βίβλο. Αυτά τεκμηριώνουν ότι ο Ελληνισμός έχει υποστεί αφόρητες επιθέσεις, οι οποίες συνεχίζονται μέχρι σήμερα, από τις ίδιες και άλλες πηγές. Η μόνη άμυνα γι' αυτή την κατάσταση είναι οι Έλληνες να ξαναβρούν την παράδοσή τους, που είναι η Αυτογνωσία, η απόλυτη γνώση της οποίας είναι και πάλι εδώ. Το 'Κρυφό Σχολειό' ζει .\n[Κ.Χ.Κ.] Η «ΟΜΑΔΑ ΕΨΙΛΟΝ,» τους κρούει τον κώδωνα του κινδύνου. Είναι συνυπεύθυνοι στο έγκλημα που συντελείται εσκεμμένα τα τελευταία χρόνια με την λαθραία εισβολή των ξένων και την χαλάρωση του Νόμου. Είς τήν επομένη μάχη θά άνατρέψωμε καί τόν θίασο καί όλη την σαθρή σκηνή καί θά δώσωμε όστρακα έξωστρακισμού σέ δεκάδες Γραικύλους Σιωνιστές καί είς τούς προστατευόμενους των ξενολάγνους, Κοσσοβάρους, Τουρκολάγνους κλπ αύτοεποικιστές τής Πατρίδος μας καί δυνάστες μας. Όμως οι μεγαλύτεροι μισέλληνες και προδότες αυτού του έθνους είμαστε εμείς οι κατ' όνομα «Έλληνες» που αδρανούμε.\nΟι Έλληνες εξέπεσαν μόνο όταν έπαψαν να βγάζουν μεγάλους ηγέτες και αρίστους πολίτες. Οι σημερινοί ηγέτες , επειδή είναι σε αναντιστοιχία με τον Ελληνικό λαό , αδυνατούν να πάρουν το λαό που οδεύει προς την καταστροφή να την οδηγούσαν προς την ευημερία, την άνοδο και στην δόξα! Αντίθετα, αυτοί βλέπουν προς τα που πάει το ρεύμα και παρασύρονται απ' αυτό , παριστάνοντας τους "ηγέτες" (απόρροια αυτής της λογικής και η εμετική θεωρία του δήθεν πολιτικού κόστους...) Ο Μέγας Αριστοτέλης εδίδαξε: "Λαός Λεόντων με επικεφαλής έλαφον είναι λαός ελαφιών και λαός ελαφιών με επικεφαλής Λέοντα είναι Λαός Λεόντων..."\n[Κ.Χ.Κ.] Το Ρεύμα δεν πάει πίσω. Το νερό έχει μπεί πλέον εις το αυλάκι...Όταν πρωτοβγήκαμε στον αγώνα αρχάς της δεκαετίας του 80' είμαστε μια χούφτα . Τώρα είμαστε μια Στρατιά, η «ΟΜΑΔΑ ΕΨΙΛΟΝ»\n[Κ.Χ.Κ.] Απορρίπτω την ευφάνταστη νοοτροπία ορισμένων αργόσχολων, ημιμαθών, αλλά και ματαιόδοξων Ελλαδιτών, οι οποίοι κολακεύονται από την ύπαρξη και δράση μιας "υπερφυσικής" (πλέον) ομάδος που θα τους σώσει με κάποιο θαύμα ή με μαγικό και αυτόματο τρόπο από την καθημερινή τους μιζέρια. Είναι περίπου 2.500 χρόνια από τότε που ο Σωκράτης είπε ότι οι Έλληνες πρέπει να ξαναγυρίσουν στην Αυτογνωσία, αλλά όλοι κάνουν ότι δεν ακούνε. ΟΜΑΔΑ ΕΨΙΛΟΝ είμαστε όλοι εμείς οι Έλληνες/δες και εμείς θα σώσουμε τους εαυτούς μας. Η Αυτογνωσία μας είναι η Δεύτερη Γέννηση. Παράδειγμα ο κ. Ιπποκράτης Δάκογλου-που είχα την τιμή να τον γνωρίσω- ο οποίος αποκωδικοποίησε τον Μυστικό Κώδικα του Πυθαγόρα. Το ερώτημα είναι γιατί ο κώδικας αυτός κρατήθηκε μυστικός; Ο βίος των Πυθαγορείων μαρτυρεί γι' αυτό. Τους Πυθαγόρειους τους κατέτρεξαν και ο Πυθαγόρας καταδιώχθηκε και πολλοί μαθητές του εθανατώθηκαν. Οι Πυθαγόρειοι επρέσβευαν την Αξιοκρατία , προτιμούσαν δε να δαγκώσουν την γλώσσα τους και να την κόψουν και να υποστούν οικτρά βασανιστήρια παρά να δώσουν την μυστική διδασκαλία στην δημοσιότητα, ν' αποκαλύψουν την Ιεράν Τετρακτύν. Ο Πυθαγόρας και αρκετοί από τους μαθητές του είχαν την Δεύτερη Γέννησή τους και ευρίσκονταν σε κατάσταση Θέωσης, και ως εκ τούτου σε πάρα πολύ υψηλά επίπεδα συνειδητότητας. Αυτοί ζούσαν μία πολύ ευδαίμονα ζωή και οι απλοί άνθρωποι τους ζήλευαν και τους σκότωναν.\nΚαι κυρίως αυτό. Ότι αγαπάς τον άνθρωπο. Πως αλλιώς! Ο άνθρωπος είναι το πιο τραγικό πλάσμα μέσα στο Σύμπαν." (Λιαντίνης "Ελληνικά")\nΠοιος δικαιούται να είναι μέλος της "ΟΜΑΔΟΣ ΕΨΙΛΟΝ"; Κατά τον αείμνηστο Έλληνα φιλόσοφο Λιαντίνη, αυτός που έχει τα εξής:\n«Να μας είπούν (οι έλληνες) τί γνωρίζουν για την Αρχαία Ελλάδα. Ζητούμε γνώση σοβαρή και υποψιασμένη. Όχι φολκόρ και γραφικότητες. Γιατί γνώση της Ελλάδας είναι εκείνο που ξέρουμε να ζούμε κιόλας. Όχι δηλαδή ο Ηρακλής μωρό έπνιξε τα φίδια,ότι ο Αρχιμήδης εχάραζε κύκλους πάνω στην άμμο, ούτε το «ή τάν ή επί τάς»,», μέτρον άριστον» (όχι πάν),ο Μινώταυρος στην Κρήτη και το πιθάρι του Διογένη. Ούτε αν ξέρουν πώς ο φαλλός του Δία εγίνηκε κεραυνός και χτύπησε στους σχιστούς λειμώνες της Ολυμπιάδας για να γεννήσει στο Φίλιππο τον Αλέξανδρο. Τέτοια γνώση της κλασσικής Ελλάδας θα'ταν τουρισμός στην Τυνησία, φουστανέλα και το κόκκινο φέσι στην Μελβούρνη και στην 5η Λεωφόρο κατά τις εθνικές εορτές. ΘΑ ΖΗΤΗΣΟΥΜΕ ΓΝΩΣΗ ΟΥΣΙΑΣ\nΤί φωνάζουμε τότε και φουσκώνουμε και χτυπάμε το κούτελο στο μάρμαρο ότι είμαστε Έλληνες; Για το θεό δηλαδή.Παράκρουση και παραφροσύνη. Δεν είναι τυχαίο που λέξεις ελληνικές όπως μουσική, θέατρο, οργασμός, φιλοσοφία, μαθηματικά, φυσική,γεωμετρία, δημοκρατία, πολιτική περάσανε σε όλες τις γλώσσες του ΟΗΕ σήμερα. Και με τις λέξεις αυτές ζούν και δηλώνουν τις βαθύτερες ουσίες του ανθρώπινου βίου τα δισεκατομμύρια του πλανήτη. Δεν είναι τυχαίο που όχι μόνον ο πλανήτης αλλά και ο ουρανός το σύμπαν ολόκληρο είναι κατάσπαρτο με τις ελληνικές λέξεις και τα ελληνικά ονόματα και με ελληνικά γράμματα ονομάζουμε διεθνώς τους φωτεινότερους αστέρες κάθε αστερισμού. Όχι δεν είναι καθόλου τυχαίο. Εκείνο που είναι τυχαίο είναι πως ο λαός που κατοικεί σήμερα στη χώρα που παλαιά εκατοίκησαν οι Έλληνες ονομάζονται έλληνες»(Δ.Λιαντίνης "Γκέμμα" σελ 111)\n[Κ.Χ.Κ.] Η «ΟΜΑΔΑ ΕΨΙΛΟΝ, » έχει ως προτεραιότητα να αφυπνίσει τα τους Έλληνες πατριώτες, ώστε να μην εφησυχάζουν και να μη σταματούν να εργάζονται για το προσωπικό τους καλό, αλλά και το συνολικό Καλό της Ανθρωπότητας. Κανείς δεν πρέπει να περιμένει την «"ΟΜΑΔΑ ΕΨΙΛΟΝ,» να τον σώσει με τα υποτιθέμενα διαστημόπλοιά της. Δεν πρέπει να περιμένει οντότητες από το διάστημα ή υπερκόσμιους σωτήρες, αλλά η δική του συμμετοχή στην διαφώτιση, στην αντίσταση και αντίδραση στα δρώμενα, στην εθελοντική προσφορά, να είναι αυτή που θα του δώσει τη λύτρωση. Η «ΟΜΑΔΑ ΕΨΙΛΟΝ,» αποκαλύπτεται μόνο σε εκείνους που έχουν φτάσει στο απαραίτητο επίπεδο ψυχο-πνευματικής συνειδητότητος για να την αντικρίσουν στην αληθινή της διάσταση. Δεν επιθυμεί οπαδούς και υποχείρια, αλλά άξιους, ελεύθερους και ανεξάρτητους συμπολεμιστές.\nΗ «ΟΜΑΔΑ ΕΨΙΛΟΝ» επηρεάζει από τα παρασκήνια σημαντικές καταστάσεις , οι οποίες δεν είναι ορατές στο ευρύ κοινό. Τους καιρούς που θα ακολουθήσουν ασφαλώς θα κάνει την παρουσία της όλο και πιο αισθητή, αλλά και θα στηρίξει κάποιες προσεκτικά επιλεγμένες επώνυμες προσπάθειες. Τμήματα της δικτύωσής της θα αρχίσουν να γίνονται όλο και πιο φανερά, όχι όμως και ο εσωτερικός της κύκλος. Η πρόσφατη οικονομική κρίση και η έστω και φραστική αλλαγή στα κέντρα της διεθνούς εξουσίας και η απελευθέρωση μεγάλου πλήθους από την εξάρτηση των κομμάτων , τόσον στη χώρα μας όσο και αλλαχού είναι μια ένδειξη ότι η μεγάλη αλλαγή πλησιάζει. 'Εσσεται γαρ ήμαρ'!!\nΤαυτόχρονα γίνεται και θα γίνεται όλο και μεγαλύτερη προσπάθεια παραπληροφόρησης και παραπλάνησης της κοινής γνώμης από φερέφωνα του Κατεστημένου των «εκλεκτών» που θέλουν να γελοιοποιήσουν ή να καπηλευθούν το έργο της «ΟΜΑΔΟΣ ΕΨΙΛΟΝ ». Αυτή η παραπλάνηση θα είναι εύκολο να εντοπιστεί από τους έχοντες γνώση, καθώς δεν θα εκπληρεί τις αξίες και τα ιδανικά που διέπουν αναγκαστικά όλα τα επίπεδα της δράσης της «"ΟΜΑΔΟΣ ΕΨΙΛΟΝ" » Ήδη με την δράση του διαδικτύου έχει αρχίσει μια συστηματική πληροφόρηση και προσχώρηση των νέων στους κόλπους της "ΟΜΑΔΟΣ ΕΨΙΛΟΝ" . Παράλληλα έχουμε εξουδετερώσει σε κάποιο βαθμό τα ελεγχόμενα από τους «εκλεκτούς» ΜΜΕ., τα οποία στην προσπάθεια τους να μην χάσουν την τηλεθέαση αρχίζουν δειλά-δειλά και παρουσιάζουν κάποιες από τις θέσεις της "ΟΜΑΔΟΣ ΕΨΙΛΟΝ".\nΑυτά που συμβαίνουν σήμερα στον πλανήτη, με το προσωπείο μιας «παγκόσμιας κρίσης», όπως και οι δολοφονικές πράξεις λαών επί λαών στη Μέση Ανατολή και αλλού, δεν είναι παρά οι τελευταίες απέλπιδες τρομοκρατικές προσπάθειες της αποτυχημένης «Νέας Τάξης» που καταρρέει, ώστε να αποδείξει την ισχύ και την αναγκαιότητά της. Είναι οι τελευταίοι σφαδασμοί του «Όφεως» της Στέππας και Ερήμου, πριν πεθάνει. Η κατάλυση της δύναμής του είναι δεδομένη και άμεση. Γι' αυτό ζητάμε να μπουν όλοι στον αγώνα, γιατί η επερχόμενη φοβερή «Μητέρα των Κρίσεων» απαιτεί το σύνολον των δυνάμεων και όχι μέρος αυτών.\n[M. Π.] Συν Αθηνά και Χείρα Κίνει... Πως την Εννοείτε;\n[Κ.Χ.Κ.] Πρέπει να σεβαστούμε τους πολιτικούς, νομοθετικούς, δικαιοδοτικούς και δικαστικούς θεσμούς μας. ΟΜΩΣ! Ό σεβασμός μας σ' αύτούς δέν φθάνει. Κι' αύτοί οί θεσμοί θέλουν ύποστήριξη καί προστασία από τις δυνάμεις που τις επιβουλεύονται εντός και εκτός , χάριν της τυραννίας. Πρέπει λοιπόν με τον ψήφο μας να επιλέγουμε τα άριστα πρόσωπα που θα είναι θεματοφύλακες και όχι καταστροφείς και βιαστές των θεσμών . Να απομονώνουμε και δακτυλοδεικτούμε τους απάτριδες και ανθέλληνες. Πάντως άν οι θεσμοί δεν μπορούν να αυτοπροστατευθούν και να προστατέψουν την εδαφική μας ακεραιότητα, την εθνική μας ανεξαρτησία και κυριαρχία σύντομα θα πρέπει να υπάρξει άμεση αυτόβουλη αυτοοργάνωση και αυτοπροστασία των πολιτών. Νά δημιουργήσουμε όμάδες παθητικής αλλά και έ ν ε ρ γ η τ ι κ ής ΑΜΥΝΑΣ. Ό σεβασμός μας στους θεσμούς δέν φθάνει. Κι' αύτοί οί θεσμοί θέλουν ύποστήριξη καί προστασία.Τήν πρώτη καί τήν δευτέρα προσφέρουν μόνο έθελοντές καί όχι τά τρωκτικά τού δημοσίου ταμείου. ΄Η τυπική ένταξις, τού Κοσσόβου, είς τήν Διεθνή Κοινότητα θά είναι ή άφετηρία ένος νέου κύκλου έκτεταμένου αιματοκυλίσματος καί καταστροφών σ΄όλες, καί όχι μόνο, τίς Χώρες τού Αίμου.\nΓρηγορείτε. Συσπειρωθείτε. Προβληματισθείτε. «Τοις κείνων ρήμμασι πειθόμενοι». "Οί καιροί ού μένετοι"\n5/ Σχολή Εθνικής Αμύνης - Αθήνα\n5/ «ΓΙΑ ΕΝΑ ΚΛΑΔΙ ΕΛΙΑΣ»(Ολυμπιακοί Αγώνες από την Προϊστορία ως σήμερον) εκδότης 'Προσκήνιο', ’γγελος Σιδεράτος


Έξυπνες Μαζικές Αγορές Με το Massdrop | PCsteps.gr\nΑρχική / Internet / Υπηρεσίες στο Internet / Έξυπνες Μαζικές Αγορές Με το Massdrop\nΈξυπνες Μαζικές Αγορές Με το Massdrop\n16/04/2018 Συγγραφέας: Κλεομένης Χατζηγεωργίου 1\n(Ψήφοι: 5. Βαθμολογία: 4,80 στα 5)\nΤο Massdrop ήρθε για να αλλάξει το τρόπο που κάνουμε τις διαδικτυακές αγορές μας. Με τη δυνατότητα για μαζικές αγορές που μας προσφέρει, μπορούμε να εξασφαλίσουμε μια σημαντικά καλύτερη τιμή σε σχέση με ένα διαδικτυακό κατάστημα ή ένα site όπως το Amazon και το Ebay. Σε αυτόν τον οδηγό, θα δούμε πως μπορούμε να πραγματοποιήσουμε έξυπνες και οικονομικές αγορές, και τι πρέπει να προσέξουμε.\nΤι είναι το Massdrop?\nΤι μπορούμε να βρούμε?\nΑξίζουν τελικά οι μαζικές αγορές από το Massdrop?\nΕσάς ποια είναι η γνώμη σας για τις μαζικές αγορές από το Massdrop?\nΤο Massdrop είναι μια υπηρεσία για μαζικές αγορές, που μας επιτρέπει να ενώσουμε την αγοραστική μας δύναμη με χιλιάδες άλλους ανθρώπους ανά τον κόσμο. Έτσι, καταφέρνουμε να αγοράσουμε τα προϊόντα που θέλουμε σε αρκετά μειωμένες τιμές.\nΗ υπηρεσία ξεκίνησε την λειτουργία της το 2012. Δεν είναι κάποιο “μαγαζί” ή e-shop και δεν διαθέτει αποθήκες με προϊόντα. Στην ουσία λειτουργεί σαν μεσάζοντας μεταξύ των κατασκευαστών και των καταναλωτών.\nΣτόχος του Massdrop δεν είναι μόνο να μειώσει τις τιμές, αλλά και να μας δώσει πρόσβαση σε πιο εξειδικευμένα προϊόντα, ή προϊόντα που δεν θα βρίσκαμε εύκολα σε καταστήματα.\nΚυριολεκτικά τα πάντα. Το αν ένα προϊόν είναι διαθέσιμο, εξαρτάται από την ζήτηση. Οι χρήστες ψηφίζουν για τα προϊόντα που θέλουν να αγοράσουν μαζικά και αυτά με τις περισσότερες ψήφους γίνονται διαθέσιμα.\nΘα βρούμε διάφορες κατηγορίες προϊόντων, από gaming ακουστικά και κάρτες γραφικών, μέχρι ρούχα και συσκευές μαγειρικής. Το Massdrop διαθέτει τεράστια ποικιλία επιλογών, για όλα τα γούστα και τις προτιμήσεις.\nΤα προϊόντα στο Massdrop είναι χωρισμένα σε κοινότητες (communities).\nΑν θέλουμε για παράδειγμα να αγοράσουμε κάποιον φακό για την φωτογραφική μας μηχανή, πηγαίνουμε στην κοινότητα Photography. Εκεί θα βρούμε εμπορεύματα που σχετίζονται με την συγκεκριμένη κατηγορία.\nΑν δεν βρούμε κάτι που μας ενδιαφέρει, μπορούμε να προτείνουμε οι ίδιοι κάποιο αντικείμενο ή κάποια κατηγορία προϊόντων.\nΤα Drops είναι τα προϊόντα τα οποία μπορούμε να αγοράσουμε άμεσα. Στο καθένα θα βρούμε την τιμή του, τυχόν έκπτωση που έχει και πόσες μέρες απομένουν πριν λήξει το Drop. Με την λήξη του Drop, το αντικείμενο σταματάει να είναι διαθέσιμο.\nΌσο περισσότεροι συμμετέχουν σε ένα Drop, τόσο μειώνεται και η τιμή του. Επιπλέον, έχουμε την επιλογή να αγοράσουμε ένα αντικείμενο μόνο αν φτάσει στην χαμηλότερη δυνατή τιμή. Σε διαφορετική περίπτωση, δεν θα χρεωθούμε.\nΜόλις τελειώσει ένα Drop, το Massdrop στέλνει στο κατασκευαστή την παραγγελία. Ο κατασκευαστής θα ετοιμάσει τα προϊόντα και θα τα στείλει στο Massdrop, το οποίο με την σειρά του θα τα στείλει σε εμάς.\nΕίναι σημαντικό να σημειώσουμε, ότι η διαδικασία μπορεί να κρατήσει ακόμα και μερικούς μήνες, με αποτέλεσμα η παραγγελία μας να καθυστερήσει. Στην πλειοψηφία των περιπτώσεων, η οποιαδήποτε καθυστέρηση οφείλεται στον προμηθευτή και όχι στο Massdrop.\nΤο Massdrop, μας ξεκαθαρίζει από την αρχή την συμφωνία που έχει με την εκάστοτε εταιρία για την παραλαβή της παραγγελίας και την ημερομηνία που θα την στείλει σε εμάς. Από εκεί και πέρα, είναι στο χέρι του κατασκευαστή να τηρήσει το χρονοδιάγραμμα.\nΜέσω των Polls, οι χρήστες του Massdrop προτείνουν μια κατηγορία την οποία θα ήθελαν να δουν. Η κατηγορία μπορεί να είναι οτιδήποτε επιθυμούμε, όπως smartphone, οθόνη υπολογιστή, παπούτσια κάποιας συγκεκριμένης εταιρίας, κτλ.\nΤα πιο δημοφιλή Polls, μετατρέπονται στην συνέχεια σε Drops και μπορούμε να τα αγοράσουμε. Βέβαια το κάθε Poll δεν διαθέτει μόνο μια επιλογή. Δηλαδή σε ένα poll για smartphones, οι χρήστες μπορούν να ψηφίσουν για το smartphone που προτιμούν.\nΑφού ολοκληρωθεί το Poll, το Massdrop επικοινωνεί με τον κατασκευαστή του πρώτου ψήφους προϊόντος. Σε περίπτωση που ο κατασκευαστής δεν δεχτεί την παραγγελία, συνεχίζει με το δεύτερο κατά σειρά ψήφων προϊόν κ.ο.κ.\nΓια να συμμετέχουμε σε ένα Drop ή να ψηφίσουμε σε κάποιο Poll, θα πρέπει αρχικά να δημιουργήσουμε λογαριασμό στο Massdrop ή να συνδεθούμε μέσω του Google λογαριασμού μας.\nΑφού έχουμε ολοκληρώσει την εγράφη μας, μπορούμε να περιηγηθούμε στις διάφορες κοινότητες του site και να βρούμε αυτό που μας ενδιαφέρει. Στην καρτέλα Drops θα βρούμε όλα τα προϊόντα που είναι διαθέσιμα για αγορά.\nΣτο κάθε αντικείμενο, αναφέρονται πληροφορίες όπως η τιμή του, η ημερομηνία αποστολής καθώς και πόσο χρόνος απομένει μέχρι να “κλείσει” το Drop. Αν θέλουμε να συμμετέχουμε, κάνουμε click στην επιλογή “Join Drop”.\nΘα πρέπει να είμαστε ιδιαίτερα προσεκτικοί, καθώς κάποια προϊόντα δεν διατίθενται για αποστολή στην Ελλάδα. Αυτό συμβαίνει κυρίως με ογκώδη αντικείμενα όπως καρέκλες, γραφεία και τηλεοράσεις. Καλό είναι επίσης να αποφύγουμε μαχαίρια, σπαθιά, ή όπλα.\nΓια να συμμετέχουμε σε μαζικές αγορές, θα πρέπει να καταχωρίσουμε το τρόπο πληρωμής που επιθυμούμε καθώς και την διεύθυνση μας. Μπορούμε να πληρώσουμε μέσω PayPal ή μέσω πιστωτικής/χρεωστικής κάρτας.\nΗ κάρτα μας ή το Paypal μας θα χρεωθεί μόνο αφού έχει ολοκληρωθεί το Drop.\nΚαταχωρώντας την διεύθυνση μας, το Massdrop μας ενημερώνει για το κόστος των μεταφορικών. Σε μικρά αντικείμενα, η αποστολή σε Ελλάδα και Ευρώπη είναι δωρεάν. Στις περισσότερες περιπτώσεις όμως, θα επιβαρυνθούμε με κάποιο έξτρα κόστος.\nΤα μεταφορικά για μια κάρτα γραφικών για παράδειγμα, κοστίζουν περίπου δώδεκα ευρώ. Ενώ για μια οθόνη υπολογιστή 36’’, μπορούν να ξεπεράσουν τα 100 ευρώ. Φυσικά, όσο ποιο ογκώδες είναι το αντικείμενο, τόσο μεγαλύτερο και το κόστος των μεταφορικών.\nΣημαντικό επίσης είναι να προσέξουμε και το θέμα του τελωνείου. Με τους ελέγχους να έχουν αυξηθεί σημαντικά, πρέπει να έχουμε πάντα στο μυαλό μας, ότι η παραγγελία μας μπορεί να περάσει τελωνείο.\nΚαι σε αυτήν την περίπτωση όμως, μπορούμε να βρούμε προϊόντα πιο οικονομικά από εγχώρια καταστήματα, ακόμα και αν προσθέσουμε τις χρεώσεις του τελωνείου.\nΟι μαζικές αγορές μειώνουν κατά πολύ την τιμή του προϊόντος και μας δίνουν την δυνατότητα να το αποκτήσουμε γλυτώνοντας ένα σημαντικό ποσό. Με την προϋπόθεση βέβαια, ότι για το προϊόν που θέλουμε, ενδιαφέρονται και άλλοι χρήστες του Massdrop.\nΒέβαια, αν και το Massdrop διαθέτει μια τεράστια ποικιλία, πολλά ογκώδη αντικείμενα δεν στέλνονται εκτός Αμερικής. Ή ακόμα και να στέλνονται, τα “τσουχτερά” μεταφορικά κάνουν την αγορά τους ασύμφορη.\nΑκόμα ένας παράγοντας που μπορεί να είναι αποτρεπτικός, είναι ο χρόνος αναμονής για την παραλαβή της παραγγελίας μας. Ορισμένες φορές, μπορεί να χρειαστεί να περιμένουμε δύο ή και περισσότερους μήνες για να παραλάβουμε την παραγγελία μας.\nΑπό εκεί και πέρα, σε περίπτωση που βρούμε κάτι που μας ενδιαφέρει και δεν βιαζόμαστε ιδιαίτερα να το παραλάβουμε, μπορούμε να γλυτώσουμε ένα σημαντικό ποσό.\nΈχετε πραγματοποιήσει κάποια παραγγελία από το συγκεκριμένο site? Αντιμετωπίσατε κάποιο πρόβλημα? Γράψτε μας στα σχόλια την γνώμη σας και την εμπειρία σας.\nΚατηγορία: Υπηρεσίες στο Internet Ετικέτες: massdrop, online αγορές, μαζικές αγορές\nPrevious Post: « QuickSteps #32: Σύντομες και Χρήσιμες Συμβουλές\nNext Post: Παρουσίαση: Ultra-slim Καμπύλη Οθόνη HKC C7000 27'' FHD 1800R »\nTympakianakis Apostolis says\n16/04/2018 at 10:00\nΣτις περισσότερες περιπτώσεις θέλεις να χρησιμοποιήσεις τέτοιες υπηρεσίες για να εξοικονομήσεις χρήματα σε μεγάλα ποσά και όχι μικρής αξίας προϊόντα. Αν αθροίσεις τα τσουχτερά μεταφορικά και τους εκτελωνισμούς, τα οποία πλέον δεν υπάρχει περίπτωση να τα γλιτώσεις, δεν συμφέρει να ψωνίσεις. Είτε θα σου έρθει ακριβότερο στο τέλος, είτε το κέρδος θα είναι πολύ μικρό για να αξίζει ο κόπος και η μεγάλη αναμονή παραλαβής. Επιπλέον από το Massdrop δεν κάνουν τις απατεωνιές που κάνουν οι Κινέζοι, οι οποίοι δηλώνουν μικρότερη αξία στο πακέτο ή δηλώνουν το προϊόν ως δώρο για να γλιτώσεις τα τέλη εκτελωνισμού. Μιλάω εκ πείρας, το ζήτησα και το αρνήθηκαν. Η μόνη ελπίδα είναι να ανοίξουν αποθήκες και εντός Ε.Ε., κάτι το οποίο συζητιέται εδώ και 2-3 χρόνια αλλά δεν έχει γίνει κάτι ακόμα.


Αλέκος Παπαδόπουλος Θεωρώ βέβαιο το τέταρτο Μνημόνιο. Αντιπρόεδρος Δραγασάκης Δεν βλέπω πιθανό ένα τέταρτο Μνημόνιο. | db8\nHome ΟΙΚΟΝΟΜΙΑ Αλέκος Παπαδόπουλος Θεωρώ βέβαιο το τέταρτο Μνημόνιο. Αντιπρόεδρος Δραγασάκης Δεν βλέπω πιθανό...\nΑλέκος Παπαδόπουλος Θεωρώ βέβαιο το τέταρτο Μνημόνιο. Αντιπρόεδρος Δραγασάκης Δεν βλέπω πιθανό ένα τέταρτο Μνημόνιο.\nΟ πρώην υπουργός Οικονομικών που έχει δικαιωθεί έως τώρα σε όλες τις προβλέψεις του επιμένει ότι με την σημερινή της πορεία η Κυβέρνηση μας οδηγεί σε νέες περικοπές μισθών, συντάξεων και επιδομάτων.\nΣίγουρος πως θα υπάρξει τέταρτο Μνημόνιο, εφόσον η χώρα συνεχίσει να ακολουθεί τη σημερινή της πορεία, εμφανίστηκε ο Αλέκος Παπαδόπουλος.\n«Αν δεν επανακτηθεί η αξιοπιστία της χώρας, όχι μόνο σε τέταρτο, αλλά και σε πέμπτο και έκτο μνημόνιο», σημείωσε σε συνέντευξή του στον ΣΚΑΪ ο πρώην υπουργός.\nΌσοι λένε ότι δεν χρειάζεται να προχωρήσουμε σε ρύθμιση του χρέους, όσοι λένε ότι δεν χρειάζεται να τηρηθεί η συμφωνία για το χρέος και αντιδρούν, είναι εκείνοι που θέλουν τη χώρα δεμένη και υπό επιτροπεία, δήλωσε σήμερα ο αντιπρόεδρος της κυβέρνησης Γιάννης Δραγασάκης\nΜιλώντας το πρωί της Κυριακής στην ΕΡΤ ο Γιάννης Δραγασάκης όχι απλώς διέψευσε κατηγορηματικά τα σενάρια για 4ο Μνημόνιο αλλά υπογράμμισε πως πρέπει όλοι να κάνουμε ό,τι περνάει από χέρι μας, για να αποτρέψουμε ακόμη και τη συζήτηση ενός τέτοιου ενδεχομένου. «Δεν αντέχει η κοινωνία, είναι παράλογο να συζητάμε για 4ο μνημόνιο, έπρεπε ήδη να είχαμε φύγει από τα μνημόνια διότι αποδείχθηκαν προβληματικές συνταγές. Δεν είναι φόβος που θα κινητοποιήσει μια κοινωνία αλλά η προσδοκία ενός καλύτερου μέλλοντος. Η Ευρώπη δεν μπορεί να ενοποιηθεί με τον φόβο», είπε ο Γιάννης Δραγασάκης.\n«Βαρίδι το χρέος»\n«Λένε ορισμένοι “μα το χρέος δεν είναι το κύριο πρόβλημα της Ελλάδας, είναι οι μεταρρυθμίσεις”. Κάνουν λάθος, διότι το χρέος όπως είναι σήμερα είναι ένα βαρίδι στα πόδια της χώρας. Δεν μπορούμε να δανειστούμε και πρέπει κάθε φορά να αντιμετωπίζουμε το πρόβλημα με τις δόσεις, με τα μνημόνια. Είμαστε μια χώρα υπό επιτήρηση, υπό επιτροπεία. Και άρα όποιοι λένε λοιπόν ότι το χρέος δεν είναι σοβαρό ζήτημα και μπορεί να περιμένει, στη δική μου ερμηνεία, είναι πως κατά βάθος το πρόβλημα είναι πως θέλουν τη χώρα να είναι δεμένη», είπε ο Γιάννης Δραγασάκης σημειώνοντας μάλιστα ότι «και μέσα στην Ελλάδα ακούγονται κάποιες παράξενες απόψεις, ότι το θέμα είναι οι μεταρρυθμίσεις και δεν είναι το χρέος».\n«Υπάρχουν αποφάσεις οι οποίες προβλέπουν άμεσα μέτρα για το χρέος μέχρι το τέλος του χρόνου, που θα ανακοινωθούν, είναι υπό επεξεργασία από τον ESM και τον δικό μας ΟΔΔΗΧ, είναι άλλα μέτρα που θα πρέπει να διευκρινισθούν και από αυτά συναρτάται τι θα κάνει και το ΔΝΤ. Αυτά τα δεύτερα θα τα δούμε μετά τις αρχές του Δεκέμβρη, τι θα γίνει», πρόσθεσε και σημείωσε οι αποφάσεις στις Βρυξέλλες, παίρνονται μέσα από τους συσχετισμούς που διαμορφώνονται. «Εμείς επιδιώκουμε και είναι θετικό ότι δεν είμαστε μόνοι πια στην Ευρώπη, επιδιώκουμε τις ευρύτερες δυνατές συνεργασίες και συμμαχίες λέγοντας ότι ο τρόπος που θα αντιμετωπιστεί το ζήτημα του χρέους για την Ελλάδα θα καθορίσει τον τρόπο που θα αντιμετωπιστεί και το χρέος των Ιταλών, των Πορτογάλων, Ισπανών ακόμη και Γάλλων.\nΔιότι το πρόβλημα του χρέους είναι πανευρωπαϊκό», είπε ο αντιπρόεδρος της κυβέρνησης και υπογράμμισε: «Έτσι προχωράμε και γι΄αυτό θέλουμε να υπάρχει και ένα μέτωπο συμπαγές μέσα στη χώρα. Βεβαίως θα έχουμε τις διαφορές μας, τις κομματικές αντιπαραθέσεις. Αλλά δεν μπορώ να διανοηθώ ότι στο θέμα τού να μειώσουμε το χρέος ή στο θέμα τού να ελαφρύνουμε αυτό τον κορσέ της επιτροπείας, θα ήταν για μένα έκπληξη αν υπάρχει Έλληνας ή πολιτική δύναμη που να μιλάει διαφορετικά».\n«Δεν προβλέπει νέο πρόγραμμα η συμφωνία που έχουμε υπογράψει. Δεν προβλέπει νέο πρόγραμμα ο όλος σχεδιασμός που έχουμε εμείς ως κυβέρνηση.\nΠάντα θα υπάρχουν κάποιοι που θα μιλούν για 4ο πρόγραμμα, για 5ο πρόγραμμα», είπε ο κ. Δραγασάκης.\nΑπαντώντας στην ερώτηση τι θα γίνει αν δεν υπάρξει τελικά απόφαση για το χρέος είπε: «Το πρώτο ενδεχόμενο είναι να μην υπάρξει η ρύθμιση του χρέους που θα θέλαμε εμείς αλλά να υπάρξει μια απόφαση από την ΕΚΤ η οποία να μας βάζει στο λεγόμενο πρόγραμμα ποσοτικής χαλάρωσης. Αυτό σημαίνει ότι το πρόβλημα του χρέους δεν θα λυθεί όπως θα θέλαμε, θα μπει όμως η χώρα στο πρόγραμμα ποσοτικής χαλάρωσης και θα μπορούμε να εκδίδουμε ομόλογα σε χαμηλό επιτόκιο και τα ομόλογα αυτά θα αγοράζουμε, τελικά θα ξέρει ο καθένας ότι μπορεί να τα αγοράσει η Κεντρική Τράπεζα. Αυτό θα είναι ένα ενδεχόμενο που θα μας το παρουσιάσουν ως λύση, όντως θα είναι λύση αλλά δεν θα είναι η βιώσιμη λύση που εμείς θα θέλαμε. Θα μοιάζει λίγο με αυτό που έγινε το 2014, με την κυβέρνηση Σαμαρά.\nΑν θυμάστε και τότε εκδόθηκε ένα ομόλογο, υπήρξε μια άποψη ότι βγήκαμε στις αγορές αλλά στην πραγματικότητα αυτό που έγινε ήταν έκδοση ενός ομολόγου, υπό την προστασία της Τράπεζας Επενδύσεων. Εμείς λέμε ότι αυτό δεν είναι το ζητούμενο. Πρέπει η Ελλάδα να ρυθμίσει το χρέος της, να μπει στο πρόγραμμα ποσοτικής χαλάρωσης, να βγούμε στις αγορές με τρόπο βιώσιμο και όχι επειδή κάποιος θα μας κρατάει την ομπρέλα προστασίας και να κάνουμε τη συζήτηση να μειώσουμε τα πρωτογενή πλεονάσματα μετά το 2018. Αυτά τα τρία πράγματα αποτελούν εχέγγυο ότι τώρα που φεύγουμε από την ύφεση και περνάμε σε ανάκαμψη, αυτό θα έχει διάρκεια, θα έχει προοπτική και μετά με άλλα ενισχυτικά μέτρα, να κάνουμε δίκαιη αυτή την ανάκαμψη».\nΜε σπασμένα φτερά η κυβέρνηση – Στροφή στην αναθεώρηση με στόχο...\nΤουρκία: Τιμωρούν τους πραξικοπηματίες ακόμα και νεκρούς – Δεν τους κηδεύουν\nΠανούσης: Κίνδυνος αναδιάταξης των συνόρων\nΆλλαξε πάλι στάση η Μέρκελ στο προσφυγικό


Ενημέρωση: Ιούλιος 2019 Κατεβάστε\nwww.sisley-paris.com (εφεξής "Ιστότοπος") είναι ο ιστότοπος της εταιρείας c.f.e.b. SISLEY, Απλοποιημένη Ανώνυμη Εταιρεία κεφαλαίου 1.000.000 €, με έδρα στην οδό 3 avenue de Friedland, 75008 Παρίσι, Γαλλία, εγγεγραμμένη στο Μητρώο Εμπορίου και Επιχειρήσεων του Παρισιού με αριθμό μητρώου 722 003 464 (εφεξής «SISLEY»), διαθέσιμη μέσω τηλεφώνου στο 0800 74 2828 (κλήση χωρίς πρόσθετη χρέωση), με ενδοκοινοτικό αριθμό ΦΠΑ 16 722 003 464.\nΗ Υπεύθυνη σύνταξης του ιστοτόπου είναι η: Ariane RIVIER υπό την ιδιότήτά της ως Υπεύθυνη Ψηφιακού Περιεχομένου.\nΗ φιλοξενία του ιστοτόπου παρέχεται από την εταιρεία: SALESFORCE.COM EMEA LIMITED, με έδρα στην οδό Floor 26 Salesforce Tower – 110 Bishopsgate, Λονδίνο EC2N 4AY, Ηνωμένο Βασίλειο, Τηλέφωνο: +44 20 31 47 76 00.\nΟ ιστότοπος και όλα τα στοιχεία του αποτελούν αποκλειστική ιδιοκτησία της SISLEY. Απαγορεύεται αυστηρά η διανομή, η τροποποίηση, η μετάδοση ή η αναπαραγωγή του ιστοτόπου, εν όλω ή εν μέρει, υπό οποιαδήποτε μορφή. Η εισαγωγή υπερσυνδέσμων σε ολόκληρο τον ιστότοπο ή μέρος αυτού απαγορεύεται αυστηρά χωρίς την προηγούμενη γραπτή συγκατάθεση της SISLEY.\nΗ SISLEY είναι επίσης κάτοχος των σημάτων SISLEY που εγγράφονται και καταχωρούνται κατά καιρούς. Απαγορεύεται οποιαδήποτε χρήση των σημάτων της SISLEY και, γενικότερα, η παραβίαση των δικαιωμάτων πνευματικής και βιομηχανικής ιδιοκτησίας της SISLEY.\nΗ SISLEY απορρίπτει οποιαδήποτε ευθύνη για τυχόν δυσκολίες κατά την πρόσβαση στον ιστότοπό της ή για τυχόν αστοχία επικοινωνίας.\nΗ SISLEY θα καταβάλει κάθε δυνατή προσπάθεια για να εξασφαλίσει την αξιοπιστία, την ακρίβεια και την ενημέρωση των πληροφοριών που παρέχονται στον ιστότοπο.\nΗ SISLEY διατηρεί το δικαίωμα να τροποποιεί ή να διορθώνει το περιεχόμενο των εγγράφων που δημοσιεύονται στον ιστότοπο ανά πάσα στιγμή και χωρίς προειδοποίηση.


Οι καρτέλες ανώνυμης περιήγησης θα είναι θολές έως ότου το Face ID επιβεβαιώσει την ταυτότητά σας.\n13/02/2021 8:01 μμ.\nΗ Google αποφάσισε να εκμεταλλευτεί το Face ID για να προσφέρει ακόμη μεγαλύτερη προστασία για τις καρτέλες ανώνυμης περιήγησής σας στο Chrome σε iOS.\nΌπως αναφέρει το The Verge, το πιο πρόσφατο Chrome Beta για iOS (Έκδοση 89.4389.48) περιλαμβάνει την επιλογή ασφαλούς καρτέλας ανώνυμης περιήγησης με βιομετρική ασφάλεια Face ID της Apple. Η δυνατότητα μπορεί να ενεργοποιηθεί στις Ρυθμίσεις> Απόρρητο> Κλείδωμα καρτελών ανώνυμης περιήγησης όταν κλείνετε το Chrome.\nΜόλις ενεργοποιηθεί, οι καρτέλες ανώνυμης περιήγησης θα είναι θαμπές την επόμενη φορά που θα ανοίξει η εφαρμογή Chrome. Για να τα κάνετε ξανά ορατά, απλώς επιτρέψτε στο Face ID να επαληθεύσει ότι είστε εσείς και όχι κάποιος με πρόσβαση στη συσκευή σας που είναι περίεργος. Εάν το iDevice σας, είτε πρόκειται για iPhone ή iPad, είναι παλαιότερο μοντέλο χωρίς πρόσβαση στο Face ID, η Google θα υποστηρίξει επίσης το Touch ID για να προσφέρει ένα παρόμοιο επίπεδο επιπλέον ασφάλειας.\nΤο γεγονός ότι αυτή η λειτουργία βρίσκεται σε έκδοση beta σημαίνει ότι η Google δεν θα κρατήσει τους χρήστες του Chrome (iOS) να περιμένουν πολύ περισσότερο πριν κυκλοφορήσει ως δυνατότητα. Αυτό πιθανότατα θα συμβεί τον επόμενο μήνα, όταν το Chrome 89 αναμένεται να κυκλοφορήσει για το λειτουργικό σύστημα της Apple για κινητά.


Eργασίες στον Άγιο Ευστράτιο με τη βοήθεια του Σ.Ξ. (ΜΧ/88 ΣΔΙ) | ΣΤΑΡΑΤΑ ΛΟΓΙΑ\nΑρχική » 88 ΣΔΙ , ΕΛΛΗΝΙΚΟΣ ΣΤΡΑΤΟΣ , ΜΗΧΑΝΙΚΟ ΜΧ » Eργασίες στον Άγιο Ευστράτιο με τη βοήθεια του Σ.Ξ. (ΜΧ/88 ΣΔΙ)\nEργασίες στον Άγιο Ευστράτιο με τη βοήθεια του Σ.Ξ. (ΜΧ/88 ΣΔΙ)\nΣυνεργείο του Τμήματος Μηχανικού της 88 ΣΔΙ της Λήμνου, μαζί με μηχανήματα, έφτασε σήμερα στο νησί του Αγίου Ευστρατίου προκειμένου να προβεί για σε εργασίες αποκατάστασης του αγροτικού οδικού δικτύου του νησιού.\nΟ Δήμος Αγίου Ευστρατίου αναφέρει στην ανακοίνωσή του:\n«Ο Δήμος Αγίου Ευστρατίου ευχαριστεί το Υπουργείο Εθνικής Άμυνας, τον Υπουργό Π. Καμμενο και το Τμήμα Μηχανικού της 88 ΣΔΙ καθώς από σήμερα κ για ένα περίπου μήνα συνεργείο της με μηχανήματα θα προβεί σε εργασίες αποκατάστασης βατοτητας του αγροτικού οδικού δικτύου του νησιού.\nΑξίζει να αναφερθεί πως αρχές του Ιουνίου θα φιλοξενηθεί δεύτερο συνεργείο το οποίο θα αναλάβει τη συντήρηση (βάψιμο, επιχρισματα) των σχολικών κτιρίων και του Ιερού Ναού Γέννησις του Χριστού».\n(limnosfm100.gr - Παναγιώτης Σκαπέτης)


Σελήνη στους Ιχθείς: όταν το όνειρο συναντά την πραγματικότητα\nΗ Σελήνη στους ΙχθείςΣήμερα το όνειρο και η περιπέτεια μπερδεύονται γλυκά μέσα στην ζωή σου. Το φανταστικό μπλέκει με το πραγματικό και εσύ ακροβατείς πάνω στο ροζ συννεφάκι. Για αυτήν την...\nΟ έρωτας είναι σε πρώτο πλάνο για αυτή την εβδομάδα, με την σύνοδο Αφροδίτης – Πλούτωνα στις 17 να φέρνει το πάθος και την ερωτική ένταση με χαρακτηριστικό τρόπο πάλι στην καθημερινότητά μας. Ο έρωτας μας κυριεύει ξανά και δεν είμαστε ικανοποιημένοι με τίποτα λιγότερο από την αγκαλιά του συντρόφου...\nΤι φέρνει στον έρωτα και στη δουλειά η εβδομάδα 14-20 Ιανουαρίου\nΗ εβδομάδα αυτή είναι λίγο κρίσιμη για τα θέματα σχέσεων. Προσπάθησε να βάλεις λίγο νερό στο κρασί σου και να μην φτάνεις τα πράγματα στα άκρα. Από τις 17 του μήνα μπορείς να πάρεις μία ανάσα αφού...\nΟι όψεις των πλανητών για τον Ιανουάριο 2013. Θετικές και αρνητικές αστρολογικές όψεις.\nΟ Ιανουάριος είναι πάντα ένας μήνας με ιδιαίτερη σημασία καθώς σημαίνει πάντα ένα νέο ξεκίνημα. Συνήθως φέρνει και μια περίοδο που κάνουμε τον απολογισμό μας και αποφασίζουμε ποια πράγματα κρατάμε...


Αυτόν τον δολοφόνο θα τον βρούμε;;; | | prokirixi.gr\nΕχθές 17/10/20 απογευματινές ώρες εντοπίστηκε από περίοικους στην περιοχή Αγίου Νεκταρίου στην Νέα Ιωνία Βόλου (δίπλα στην εκκλησία) σκυλάκι χτυπημένο, μέσα στα αίματα κλαίγοντας ασταμάτητα και παράλληλα έτρεμε. Αμέσως ειδοποιήθηκε ο κτηνίατρος Kostas Zigras , που προς τιμήν του προσήλθε άμεσα στο σημείο προκειμένου να προσφέρει τις πρώτες βοήθειες.\nΑρχικά Διαπιστωθηκε τραυμα απο αιχμηρο αντικειμενο στην πλαγια θωρακικη χωρα οπισθιως της ωμοπλατης με ενεργη αιμορραγια. Αφού η κατάσταση του ηταν σοβαρή αμέσως προέβει στην διασωληνωση του και το χειρουργησε. Χειρουργικα διαπιστωθηκε η αποκοπη σε μεγαλη εκταση μεχρι κ των εν των βαθει μυων της περιοχης.Εγινε συρραφη του τραυματος κ τοποθετηθηκε σωληνας παροχετευσης. Το ζωο ειναι σε σοκ αλλα διεφυγε το κινδυνο. Ευχαριστούμε τόσο τον κτηνίατρο Κώστα Ζηγρα Όσο και την κλινική Volos Pet Vet / Χονδροδίνης – Ζήγρας\nΠου βοήθησαν και κράτησαν στη ζωή αυτό το πλασματακι που δέχθηκε χτύπημα από αιχμηρό αντικείμενο από άγνωστο “άνθρωπο”. Το αιχμηρό αυτό αντικείμενο μπορεί να ήταν και μαχαίρι. Μόνο πόνο και θλίψη μπορεί να νοιώσει κάποιος για τέτοιες πράξεις που δε τιμάνε το ανθρώπινο είδος. Δυστυχώς τον δράστη δε τον είδε κανείς και παραμένει άγνωστος. Το σκυλάκι αρχικά θα φιλοξενηθεί σε οικία περίοικου που συμμετείχε στην διάσωση του μέχρι την ανάρρωση του και μετά θα δωθεί για υιοθεσία.


Επίσκεψη του Θ. Πάγκαλου στην Αλβανία\nΔημοσιεύθηκε: 15/05/2018 10:39 Τελευταία Ενημέρωση: 15/05/2018 10:51 Από: Tachydromos\nΟ εκδοτικός οίκος ΤΟΕΝΑ εξέδωσε και κυκλοφορεί στα αλβανικά το βιβλίο του Θεόδωρου Πάγκαλου «Με τον Ανδρέα στην Ευρώπη» των εκδόσεων Πατάκη.\nΜετά από πρόσκληση της διευθύντριας κ. Ιρένας Τότσι, το βιβλίο θα παρουσιάσουν οι Αναστάσης Αγγέλης, Καθηγητής Πανεπιστημίου, Μπεσνίκ Μουσταφάϊ, πρώην Υπουργός Εξωτερικών και ο κ Ιλίρ Μέτα, Πρόεδρος της Αλβανικής Δημοκρατίας. Οι ίδιοι θα παραστούν και σε γεύμα που παραθέτει προς τιμήν του κ. Πάγκαλου ο εκδοτικός οίκος.\nΜε την ευκαιρία της παρουσίας του κ. Παγκάλου στα Τίρανα θα του απονεμηθεί ο τίτλος διδάκτορα Honoris Causa από το Μεσογειακό Πανεπιστήμιο Τιράνων.\nΟ κ. Πάγκαλος θα έχει προσωπικές συναντήσεις με τον Πρόεδρο της Δημοκρατίας κ. Ιλίρ Μέτα, τον Πρωθυπουργό κ. Έντι Ράμα και τον Πρόεδρο της Βουλής κ. Γκραμός Ρούτσι. Επίσης θα συναντήσει τον κ. Σαλί Μπερίσα, τον Αρχηγό της Αξιωματικής Αντιπολίτευσης κ. Λουλζίμ Μπάσα καθώς και τον Αρχιεπίσκοπο Αλβανίας κ.κ. Αναστάσιο.\nΤην Τετάρτη θα παραθέσει προς τιμήν του κ. Πάγκαλου γεύμα η Πρέσβυς της Ελλάδας στην Αλβανία κα Ελένη Σουράνη.


Το Αφηρημένο Blog: Σύντομες Ειδήσεις της Ημέρας 6.12.2021\nΣύντομες Ειδήσεις της Ημέρας 6.12.2021\nΕκλογές ΚΙΝΑΛ: Με παρακαταθήκη μια καθαρή επικράτηση μπαίνει στον δεύτερο γύρο για την ηγεσία του ΚΙΝΑΛ ο Νίκος Ανδρουλάκης, έχοντας απέναντί του τον Γιώργο Παπανδρέου. Ο ευρωβουλευτής συγκεντρώνοντας (στο 91,49% της ενσωμάτωσης) ποσοστό 37% είναι το ακλόνητο φαβορί ενόψει της επόμενης Κυριακής, με τον πρώην πρωθυπουργό να φτάνει στο 27,82% και τον Ανδρέα Λοβέρδο να μένει τρίτο με 25.99%. Στην τέταρτη θέση ο Παύλος Χρηστίδης με 3,25%, ενώ καταγράφεται ισοπαλία μεταξύ Χάρη Καστανίδη και Παύλου Γερουλάνου (2,97 έκαστος). «Η παράταξη επιστρέφει. Το ΠΑΣΟΚ επιστρέφει», δήλωσε ο Νίκος Ανδρουλάκης μετά τον χθεσινό, πρώτο γύρο των εκλογών του ΚΙΝΑΛ. kathimerini.gr\nΑύριο ανακοινώνει ποιον θα στηρίξει στον β’ γύρο ο Ανδρ. Λοβέρδος. Την πρόθεσή του να ανακοινώσει έως αύριο τον υποψήφιο πρόεδρο του Κινήματος Αλλαγής τον οποίο θα στηρίξει στον β’ γύρο των εκλογών, εξέφρασε ο Ανδρέας Λοβέρδος. Μιλώντας στον τηλεοπτικό σταθμό ΣΚΑΪ, ανέφερε ότι είναι πολιτικός θέσεων που ποτέ δεν κρύφτηκε. Γι’ αυτό, όπως εξήγησε, θα πάρει θέση και τώρα, ανακοινώνοντας εάν θα ψηφίσει τον Νίκο Ανδρουλάκη ή τον Γιώργο Παπανδρέου την προσεχή Κυριακή. Ο κ. Λοβέρδος επεσήμανε ότι προτού προχωρήσει σε ανακοινώσεις, θα συνομιλήσει με συνεργάτες του, καθώς σέβεται εκείνους που τον πλαισίωσαν. kathimerini.gr\nΚορωνοϊός στην Ελλάδα: Σε 4.943 ανέρχονται τα νέα κρούσματα κορωνοϊού στη χώρα το τελευταίο 24ωρο, σύμφωνα με την ενημέρωση του ΕΟΔΥ. Κατά το ίδιο διάστημα, κατεγράφησαν 116 θάνατοι, με τον αριθμό των νεκρών από την εμφάνιση της πανδημίας να φτάνει τους 18.716. Παράλληλα, σε 714 ανέρχονται οι διασωληνωμένοι ασθενείς στις Μονάδες Εντατικής Θεραπείας. Το τελευταίο 24ωρο διενεργήθηκαν 103.253 τεστ (PCR και rapid), με τη θετικότητα να ανέρχεται σε 4,78%. Ο συνολικός αριθμός των κρουσμάτων ανέρχεται σε 971.148\nΠαιδιά 5 -11: Ξεκινούν οι εμβολιασμοί. Στις 10 Δεκεμβρίου θα ανοίξει η πλατφόρμα για τον εμβολιασμό παιδιών 5 – 11 ετών, σύμφωνα με τον γενικό γραμματέα Πρωτοβάθμιας Φροντίδας Υγείας, Μάριο Θεμιστοκλέους. Όπως είπε, στη χώρα μας θα φτάσουν τα εμβόλια στις 13 Δεκεμβριου και στις 15 δεκεμβρίου θα γίνουν οι πρώτοι εμβολιασμοί. Την περασμένη εβδομάδα, ο Ευρωπαϊκός Οργανισμός Φαρμάκων (ΕΜΑ) ενέκρινε τη χορήγηση του εμβολίου των Pfizer/ BioNTech κατά του κορωνοϊού σε παιδιά ηλικίας 5-11 ετών. Σε αυτόν τον πληθυσμό, συνιστάται η δόση του εμβολίου να είναι μικρότερη από αυτή που χορηγείται σε άτομα ηλικίας 12 ετών και άνω, σύμφωνα με τον ΕΜΑ. Όπως και στις υπόλοιπες ηλικιακές ομάδες, το εμβόλιο θα χορηγείται σε δύο δόσεις, ανάμεσα στις οποίες θα μεσολαβεί διάστημα τριών εβδομάδων. kathimerini.gr\nΓαλάτσι: Εν ψυχρώ εκτέλεση. Νεκρός έπεσε άνδρας, περίπου 40 ετών, στην οδό Εκάβης 39 στο Γαλάτσι, όταν άγνωστοι, που επέβαιναν σε μοτοσυκλέτα, άνοιξαν πυρ εναντίον του, όταν έφευγε από γυμναστήριο που υπάρχει στην περιοχή. Πληροφορίες αναφέρουν ότι οι άγνωστοι άνδρες έφτασαν στο σημείο και γάζωσαν με τουλάχιστον 4 σφαίρες το θύμα, το οποίο εξέπνευσε επί τόπου. Οι δράστες, κατόπιν, τράπηκαν σε φυγή. Σύμφωνα με ρεπορτάζ της ΕΡΤ, η ΕΛ.ΑΣ εκτιμά ότι πρόκειται για εκτέλεση από επαγγελματίες. kathimerini.gr\nΟλοκληρώθηκε η μαθητική-φοιτητική διαδήλωση στο κέντρο της Αθήνας για τα 13 χρόνια από τη δολοφονία του Αλέξανδρου Γρηγορόπουλου. Μαθητές και φοιτητικοί σύλλογοι με κεντρικό σύνθημα «Στις τράπεζες λεφτά, στη νεολαία σφαίρες, ήρθε η ώρα για τις δικές μας μέρες» συγκεντρώθηκαν αρχικά στα Προπύλαια και κατευθύνθηκαν μέχρι τη Βουλή. Η κυκλοφορία στους δρόμους γύρω από το κέντρο της Αθήνας έχει αποκατασταθεί. ΑΠΕ-ΜΠΕ\nΤουρκία: Συνελήφθη με την κατηγορία της κατασκοπείας Έλληνας αστυνομικός. Στη σύλληψη Έλληνα αστυνομικού προχώρησαν τουρκικές αρχές. Σύμφωνα με πληροφορίες, ο υπαρχιφύλακας είχε μεταβεί χθες από τους Κήπους Έβρου για εκδρομή με την κοπέλα του στην Αδριανούπολη. Μαζί του συνελήφθη και η γυναίκα που τον συνόδευε, η οποία είναι από τις Φέρες. Ο υπαρχιφύλακας είχε ανοικτό GPS και φέρεται να κινείτο σε απαγορευμένη περιοχή της μεθορίου κοντά στο ποτάμι και σήμερα πέρασε αυτόφωρο. kathimerini.gr\nΝέα γυναικοκτονία στη Λακωνία: Ένας 40χρονος έχει συλληφθεί και κρατείται διότι, σύμφωνα με την αστυνομία, σκότωσε την 36χρονη σύζυγό του στην περιοχή του Βλαχιώτη, στη Λακωνία. Σύμφωνα πάντα με την αστυνομία, ο 40χρονος, υπήκοος Αλβανίας, τηλεφώνησε αργά χθες το βράδυ στο αστυνομικό τμήμα της περιοχής και ανέφερε ότι σκότωσε την 36χρονη, επίσης υπήκοο Αλβανίας. ΑΠΕ-ΜΠΕ\nΑπό σήμερα ξεκινά η διανομή αυτοδιαγνωστικών τεστ (self test) με στόχο την καλύτερη δυνατή καταγραφή της επιδημιολογικής εικόνας της χώρας και την αποφυγή της διασποράς του ιού SARS-CoV-2 την περίοδο των εορτών. Συγκεκριμένα, από τις 6/12/2021 έως τις 12/12/2021 όλοι οι ενήλικες πολίτες, εμβολιασμένοι και μη, που διαθέτουν ΑΜΚΑ ή ΠΑΥΠΑΑ ή ΠΑΜΚΑ, θα μπορούν να προμηθεύονται δωρεάν ένα (1) self test από τα φαρμακεία της χώρας. ΑΠΕ-ΜΠΕ\nΥπηρεσίες στο κινητό μας τηλέφωνο. Υπηρεσίες όπως το δίπλωμα οδήγησης, το βιβλιάριο υγείας και η ταυτότητα θα προστεθούν στο «wallet» του κινητού μας τηλεφώνου το επόμενο διάστημα, σύμφωνα με τον υπουργό Ψηφιακής Διακυβέρνησης Κυριάκο Πιερρακάκη. Σε συνέντευξή του, ο υπουργός ανέφερε ότι «η ταυτοποίηση, η ταυτότητά μας ουσιαστικά, θα πρέπει να περάσει στα κινητά μας τηλέφωνα». Τόνισε επίσης ότι το πρώτο τρίμηνο του 2022 όλα τα παιδιά θα αποκτήσουν ηλεκτρονικό βιβλιάριο υγείας. kathimerini.gr\nΓερμανία: Οκτώ γυναίκες υπουργοί στην 16μελή κυβέρνηση υπό τον Ολαφ Σολτς. Η νέα γερμανική κυβέρνηση που θα αναλάβει καθήκοντα την Τετάρτη θα περιλαμβάνει για πρώτη φορά ίσο αριθμό ανδρών και γυναικών. Οι γυναίκες θα αναλάβουν υπουργεία κλειδιά, ανακοίνωσε ο επόμενος καγκελάριος Ολαφ Σολτς. Το Σοσιαλδημοκρατικό Κόμμα (SPD), το οποίο θα ηγείται του κυβερνητικού συνασπισμού, αποφάσισε την ανάθεση των υπουργείων Εσωτερικών, Αμυνας, Ανάπτυξης και Δόμησης σε γυναίκες. Η οικολόγος Αναλένα Μπέρμποκ, 40 ετών, θα αναλάβει το υπουργείο Εξωτερικών, ενώ άλλες δύο γυναίκες προερχόμενες από τους Πράσινους θα αναλάβουν τα υπουργεία Περιβάλλοντος και Οικογένειας. Οι Ελεύθεροι Δημοκράτες του FDP ανέθεσαν μόνο το ένα από τα τέσσερα υπουργεία του σε γυναίκα, το υπουργείο Παιδείας. ΑΠΕ-ΜΠΕ\nΝέα Υόρκη: Υποχρεωτικός εμβολιασμός σε όλον τον ιδιωτικό τομέα. Ο δήμαρχος της Νέας Υόρκης Μπιλ ντε Μπλάζιο ανακοίνωσε σήμερα ότι όλοι οι εργαζόμενοι στον ιδιωτικό τομέα θα πρέπει να εμβολιαστούν κατά του κορωνοϊού αρχής γενομένης από την 27η Δεκεμβρίου. Ο δήμαρχος διευκρίνισε ότι ο υποχρεωτικός εμβολιασμός αφορά όλους τους «εργαζόμενους του ιδιωτικού τομέα στη Νέα Υόρκη, δηλαδή σχεδόν 184.000 επιχειρήσεις, εταιρίες και εμπορικά καταστήματα. ΑΠΕ-ΜΠΕ\nΝίγηρας: Τουλάχιστον 12 μέλη των ένοπλων δυνάμεων του Νίγηρα και «δεκάδες τρομοκράτες» σκοτώθηκαν το Σάββατο σε σφοδρές μάχες στο δυτικό τμήμα της χώρας, στη λεγόμενη ζώνη των «τριεθνών συνόρων», ανακοίνωσε χθες Κυριακή το υπουργείο Άμυνας στη Νιαμέ. Οι «αψιμαχίες» έγιναν «πέντε χιλιόμετρα» από το χωριό Φαντιό ανάμεσα σε μέλη του στρατού του Νίγηρα και «εκατοντάδες οπλισμένους τρομοκράτες». ΑΠΕ-ΜΠΕ\nΝέο κύμα κακοκαιρίας αναμένεται. Ένα βαρομετρικό χαμηλό, κινούμενο από την Ιταλία προς το Ανατολικό Αιγαίο, αναμένεται να προκαλέσει έντονη κακοκαιρία στο σύνολο της χώρας το διήμερο Δευτέρας -Τρίτης, καθώς και στο πρώτο μισό της Τετάρτης. Κατά τη διάρκεια της Δευτέρας τα ισχυρότερα φαινόμενα θα εντοπίζονται στην Δυτική Ελλάδα, τη νύχτα προς Τρίτη τα ισχυρότερα φαινόμενα θα εντοπίζονται στην Ανατολική και Βόρεια Ελλάδα συμπεριλαμβανομένων των πόλεων της Αθήνας και της Θεσσαλονίκης. meteo.gr


Πικάντικο κουσκούς με μύδια | ΣΥΝΤΑΓΗ | Gastronomos.gr\nΜύδια και κουσκούς σε έναν λαχταριστό και πικάντικο συνδυασμό.\n1-2 μικρές πιπεριές τσίλι, ψιλοκομμένες\n1 γρ. ίνες κρόκου Κοζάνης, μουλιασμένες σε 1 κουταλιά της σούπας νερό\n100 ml ημίγλυκο λευκό κρασί (ή βερμούτ)\n200 γρ. κουσκούς (το ζυμαρικό)\nΤρίβουμε τα κελύφη των μυδιών με συρμάτινη βούρτσα, ώστε να απομακρύνουμε τις ακαθαρσίες.\nΜε το χέρι τραβάμε και αφαιρούμε τον βύσσο (το γένι). Τα πλένουμε καλά κάτω από τρεχούμενο νερό. Σε μια κατσαρόλα σοτάρουμε στο λάδι, σε μέτρια φωτιά, το σκόρδο και την καυτερή πιπεριά για 1/2-1 λεπτό.\nΠροσθέτουμε τον πελτέ και σοτάρουμε για άλλο 1 λεπτό.\nΡίχνουμε τα 600 ml νερό (αν έχουμε, μπορούμε να βάλουμε σπιτικό ζωμό ψαριού, για περισσότερη ένταση στη γεύση), τον κρόκο Κοζάνης με το νερό και το κρασί και μαγειρεύουμε για 3-4 λεπτά, μέχρι να εξατμιστεί το αλκοόλ και να αρχίσουν τα υλικά να βράζουν.\nΠροσθέτουμε το κουσκούς, χαμηλώνουμε τη φωτιά και σιγοβράζουμε για 2 λεπτά λιγότερο από όσο αναγράφεται στις οδηγίες της συσκευασίας.\nΤο κουσκούς πρέπει να καλύπτεται από υγρό κατά τη διάρκεια του βρασμού και, αν χρειαστεί, προσθέτουμε και άλλο νερό.\nΠροσθέτουμε τα μύδια και βράζουμε με κλειστό καπάκι για 3-4 λεπτά ακόμα ή μέχρι να ανοίξουν τα μύδια. Όσα δεν ανοίξουν τα πετάμε. Αποσύρουμε από τη φωτιά και προσθέτουμε τον μαϊντανό και φρέσκο πιπέρι.\nΔοκιμάζουμε το αλάτι και, αν θέλουμε, προσθέτουμε και λίγο χυμό λεμονιού.\nΣαντορίνη φρέσκια, δεξαμενής.\nΗ συνταγή πρωτοδημοσιεύτηκε στο περιοδικό Γαστρονόμος, τεύχος 147.\nΚΟΥΣ ΚΟΥΣΜΥΔΙΑΚΑΘΑΡΑ ΔΕΥΤΕΡΑΝΗΣΤΙΣΙΜΑΚΥΡΙΩΣ ΓΕΥΜΑΟΡΕΚΤΙΚΟ / ΜΕΖΕΣ


communenews: Ο ΑΛΕΞΗΣ ΤΣΙΠΡΑΣ ΕΓΚΛΩΒΙΣΤΗΚΕ ΣΤΟ ΣΧΕΔΙΟ ΣΟΙΜΠΛΕ...!!!\nΟ ΑΛΕΞΗΣ ΤΣΙΠΡΑΣ ΕΓΚΛΩΒΙΣΤΗΚΕ ΣΤΟ ΣΧΕΔΙΟ ΣΟΙΜΠΛΕ...!!!\nΜε μια εναλλακτική - παγίδα, ο υπουργός Οικονομικών της Γερμανίας έβαλε πριν λίγες μέρες την ελληνική κυβέρνηση μπροστά σε ένα νέο δίλημμα,\nπροκειμένου να ξεπεράσει το σημερινό αδιέξοδο της αξιολόγησης και τον μονόδρομο των μέτρων του ΔΝΤ. - Δεύτερο «χτύπημα» και από τον Ντάισελμπλουμ ο οποίος δηλώνει προβληματισμένος για το πόσο θα διαρκέσει η πολιτική σταθερότητα στην Ελλάδα - Η κυβέρνηση ΣΥΡΙΖΑ και ΑΝ.ΕΛ. εξακολουθεί να μένει παρατηρητής ροκανίζοντας το χρόνο παραμονής στην πολιτική εξουσία.\nΑναρτήθηκε από communenews στις 10:36 μ.μ.


Έφη Φρυδά: Μικρό Γατοαφιέρωμα – Περιοδικό Περί Ου\nἘμμανουήλ Ροΐδης) – Ἱστορία μιᾶς γάτας.\n…Την προς τους γάτους συμπάθειαν των συγγραφέων και καλλιτεχνών επεχείρησαν τινές να υποτιμήσωσιν, ονομάζοντες αυτήν διαστροφήν, ως την όρεξιν όζοντος τυρού, αώρων οπωρών ή υπερωρίμων εταιρών. Το βέβαιον είναι ότι, αν έλειπεν ο γάτος, θα ήτο καταδικασμένος ο αγρυπνών συγγραφεύς εις απόλυτον μοναξίαν, αφού ουδενός άλλου πλάσματος δύναται να συμβιβασθή η συντροφιά μετ’ αδιατάρακτου διανοητικής εργασίας. (…)\nκαι δυο σαν χιόνι κάτασπρες, για την αντίθεσιν (…)\n(Από το ποίημα του Κ. Π. Καβάφη «Σπίτι με κήπον»)\n(Από το ποίημα του Κ. Π. Καβάφη “Η γαλή” (Κρυμμένα Ποιήματα))\nRudolf Schlichter. Speedy with cat, Νιλ Γκάιμαν, Κόραλιν.\n“Πώς σε λένε;” ρώτησε η Κόραλιν τη γάτα. “Κοίτα, εμένα με λένε, Κόραλιν. Εντάξει;”\n“Οι γάτες δεν έχουν ονόματα”, δήλωσε η γάτα.\n‘Οχι”, απάντησε η γάτα. “Βέβαια εσείς οι άνθρωποι έχετε ονόματα. Αυτό συμβαίνει επειδή εσείς δεν ξέρετε ποιοι είστε. Εμείς ξέρουμε ποιες είμαστε, οπότε δεν χρειαζόμαστε ονόματα”.\nΟυίλιαμ Μπάρροους. Η γάτα μέσα μας\nH οργή της γάτας είναι όμορφη, πυρακτώνεται με την αγνή γατίσια φλόγα, το τρίχωμά της ορθώνεται και τριζοβολά πετώντας γύρω μπλε σπίθες, τα μάτια της λαμποκοπούν και τσιτσιρίζουν.\nΔεν υπάρχουν συνηθισμένες γάτες.. .\nΛόβεκραφτ, Γάτες και σκύλοι\nΟ σκύλος είναι χωριάτης\nΟ γάτος, τζέντλεμαν\nΤζακ Κέρουακ Desolation Angels\nΑυτό που με σαγήνεψε περισσότερο απ’ όλα στο Λονδίνο ήταν οι παχουλοί γάτοι του. Τους έβλεπες, ας πούμε, να κοιμούνται γαλήνια στο κατώφλι ενός χασάπικου, με τον κόσμο να περνάει προσεκτικά από πάνω τους, τόσο κοντά στα τραμ, τα λεωφορεία και τα αυτοκίνητα που περνούσαν σαν βολίδα, κι εκείνοι να συνεχίζουν τον ύπνο τους με το ήλιο να φωτίζει τα μόρια σκόνης γύρω τους. Η Αγγλία πρέπει να ‘ ναι η χώρα των γατών˙ τις βλέπεις να ραχατεύουν στις πίσω αυλές στο Σαιντ Τζον’ς Γουντ. Ηλικιωμένες κυρίες τις ταΐζουν στοργικά, όπως η μαμά μου ταΐζει τις δικές μου γάτες. Στην Ταγγέρη ή στην πόλη του Μεξικό σπάνια βλέπεις γάτα, ακόμα και αργά τη νύχτα, γιατί οι φτωχοί τις πιάνουν και τις τρώνε. Το Λονδίνο έχει την ευλογία της αγάπης και του σεβασμού για αυτά τα ζώα. Αν το Παρίσι είναι μια γυναίκα που την κακοποίησαν οι Γερμανοί, το Λονδίνο είναι ένας άντρας που ποτέ δεν δέχτηκε εισβολή. Κάπνιζε πάντα την πίπα του, έπινε τις μπίρες του και χάιδευε το κεφάλι της γάτας του που γουργούριζε μακάρια».\nΤσαρλς Μπουκόφσκι, Έκπληκτος μπρος τη ζωή σαν φωτιά\nΘεότητα σκυθρωπή ο γάτος μου\nπεριφέρεται γύρο γύρο\nμε ηλεκτρισμένη ουρά\nοριστικός σαν δέντρο\nκανείς από τους δυο μας δεν καταλαβαίνει\nτους καθεδρικούς ούτε\nτον άντρα έξω που\nαν ήμουν τόσο άνθρωπος\nόσο αυτός είναι γάτος…\nαν υπήρχαν άνθρωποι σαν αυτόν\nο κόσμος θα μπορούσε να\nσαλτάρει στον καναπέ\nδιαβαίνει τις βεράντες του\nΔεν μου αρέσει η αγάπη σαν προσταγή, σαν αναζήτηση. Η αγάπη πρέπει να έρχεται σε σένα σαν πεινασμένη γάτα στο κατώφλι.\nΌταν βρέχει κι εγώ κοιμάμαι μπορώ να ξεχνώ πράγματα όπως το ότι θα πεθάνω και θα πεθάνεις και οι γάτες θα πεθάνουν, παρ’ όλα αυτά είναι ωραία να τεντώνεσαι και να ξέρεις ότι έχεις χέρια και πόδια και κεφάλι, και τα μέλη όλα, και μάτια ακόμα για να κλείσεις ακόμα μια φορά, βοηθάει πραγματικά να ξέρεις όλα αυτά τα πράγματα, βοηθάει να ξέρεις τα πλεονεκτήματα και τους περιορισμούς σου, γιατί όμως να πεθαίνουν οι γάτες, ο κόσμος νομίζω θα ’πρεπε να ’ ναι γεμάτος γάτες και γεμάτος βροχή, μόνο αυτό, μόνο γάτες και βροχή, βροχή και γάτες, πολύ ωραία θα ’ταν, καληνύχτα.\n(Charles Bukowski, Betting on the Muse: Poems and Stories)\nΓιατί όλες οι γάτες, μία προς μία, από την πιο μοχθηρή και ύπουλη κεραμιδόγατα ως την πιο καμαρωτή, πάλλευκη που αγλάισε με την χάρη της τη μαξιλάρα του ποντίφικα – όλες μας έχουμε τα δικά μας χαμόγελα, κι είναι σαν ζωγραφισμένα. Εκείνα τα μικρά, απόμακρα χαμόγελα της Μόνα Λίζα με τα οποία οφείλουμε να χαμογελάμε, είτε γουστάρουμε είτε όχι. Έτσι λοιπόν όλες οι γάτες έχουμε έναν αέρα πολιτικού˙ χαμογελάμε διαρκώς οπότε οι υπόλοιποι μας έχουν για κακούργες (…)\nΜύριελ Σπαρκ. (Για τον γάτο Σπάιντερ που της είχε χαρίσει η Πατρίτσια Χάισμιθ)\nΉταν ο πιο όμορφος γάτος – ίσως μόνο εν μέρει Σιαμέζος – με τεράστια πράσινα μάτια. Και εξαιρετικά έξυπνος. Καταλάβαινες ότι κάποτε ανήκε σε συγγραφέα. Καθόταν μαζί μου, με σοβαρότητα, καθώς έγραφα, ενώ όλες οι άλλες γάτες μου «διαχέονταν» στο χώρο (…)\nΕν αρχή ο Θεός δημιούργησε τον άνθρωπο, βλέποντας όμως πως ήταν αδύναμος, του χάρισε τη γάτα.\nΠάμπλο Νερούδα. Ωδή στη γάτα\nΟ άνθρωπος ψάρι και πουλί θέλει να γίνει.\nΤο φίδι θα ‘θελε να ‘χει φτερά.\nΟ σκύλος λιοντάρι είναι μπερδεμένο.\nΟ μηχανικός θε να γίνει ποιητής.\nΗ μύγα μελετά να γίνει χελιδόνι.\nΟ ποιητής καμώνεται τη μύγα\nΌμως η γάτα\nΜόνο γάτα θέλει να ‘ναι\nΑπό τα μουστάκια ως πίσω, στην ουρά.\nΑπό τ’ ελπιδοφόρο όραμα του ποντικού.\nΩς να τον δει με σάρκα και οστά.\nΑπό τη νύχτα ως τα μάτια τα χρυσά.\nMaurice Carême, Η γάτα κι ο ήλιος\nΈτσι, τα βράδια,\nΌταν η γάτα ξυπνά,\nΔύο κομμάτια ηλίου.\n-Τι μπορούμε να μάθουμε από τις γάτες κατά τη γνώμη σας;\n-Τίποτα. Μου αρέσει να ψάχνω την πάλη των τάξεων σε παράξενα πεδία. Είναι σαφές, λόγου χάριν, ότι στο κλασικό Χόλυγουντ η αντίστιξη ανάμεσα στα βαμπίρ και τα ζόμπι σηματοδοτεί ταξική πάλη. Τα βαμπίρ είναι πλούσια, ζουν ανάμεσά μας. Τα ζόμπι είναι φτωχά, άσχημα, χαζά – είναι ζωντανοί-νεκροί και μας επιτίθενται απ’ έξω. Το ίδιο ισχύει για τις γάτες και τα σκυλιά. Οι γάτες είναι τεμπέλες, κακές, εκμεταλλευτικές, οι σκύλοι είναι πιστοί, δουλεύουν σκληρά. Άρα, αν ήμουν το κράτος, θα φορολογούσα τους κατόχους γατών – θα τους φορολογούσα βαρύτατα.\nΟ σεβασμός προς τη γάτα αποτελεί το πρώτο βήμα στην πορεία της αισθητικής.\nκι αὐτή, σὰν ἀπ᾿τὴν βάρδια τους σχολᾶνε κουρασμένοι,\nεἶναι γι᾿αὐτοὺς σὰ μία γλυκιὰ γυναίκεια συντροφιά.\nπὼς ἀναλύεται σ᾿ἕνα ἀργὸ καὶ ἡδονικὸ σπασμό.\nκι οἱ ναῦτες περισσότερο τὴν ἀγαποῦν γι᾿αὐτὸ\nνὰ τὴν φυλάξουν ἀπ᾿τὸ μαῦρο θάνατο μ᾿αὐτό.\nκι οὐρλιάζοντας τρελαίνεται σ᾿ἕνα σημεῖο κοιτώνας\nΛίγο πρὶν ἀπ᾿τὸν θάνατον, ἀπὸ τοὺς ναῦτες ἕνας,\n-αὐτὸς ὁπού῾δε πράματα στὴ ζήση του φρικτὰ-\nοι μεταφράσεις αποσπασμάτων/ ποιημάτων είναι της ε.φ.\nTagged αφιέρωμα, γάτες, συγγραφείς


Ημερομηνία τελευταίας τροποποίησης θέματος: 2012-05-29\nΜπορείτε να συνδέσετε το Microsoft Outlook 2010 με τον προσωπικό σας λογαριασμό ηλεκτρονικής αλληλογραφίας χρησιμοποιώντας POP3 ή IMAP4.\nΑν χρησιμοποιείτε το Outlook 2010, σας συνιστούμε να συνδεθείτε στο λογαριασμό email σας με λογαριασμό Exchange αντί για τη χρήση POP3 ή IMAP4. Αν χρησιμοποιήσετε έναν λογαριασμό Exchange, θα μπορείτε να χρησιμοποιήσετε τις δυνατότητες που σχετίζονται με το ημερολόγιο, καθώς και άλλες συνεργατικές δυνατότητες που δεν μπορείτε να έχετε αν συνδεθείτε μέσω IMAP4 ή POP3. Για περισσότερες πληροφορίες σχετικά με τον τρόπο σύνδεσης στο Outlook 2010 χρησιμοποιώντας έναν λογαριασμό Exchange, ανατρέξτε στο θέμα Ρύθμιση ηλεκτρονικού ταχυδρομείου στο Outlook 2010 ή το Outlook 2013.\nΠώς μπορώ να ρυθμίσω το Outlook 2010 για πρόσβαση POP3 ή IMAP4 στον προσωπικό μου λογαριασμό ηλεκτρονικού ταχυδρομείου;\nΚάντε κλικ στην επιλογή Μη αυτόματη διαμόρφωση των ρυθμίσεων διακομιστή ή πρόσθετων τύπων διακομιστή και, στη συνέχεια, επιλέξτε Επόμενο.\nΣτη σελίδα Επιλέξτε υπηρεσία του οδηγού, επιλέξτε Αλληλογραφία Internet και, στη συνέχεια, κάντε κλικ στην επιλογή Επόμενο.\nΚαταχωρήστε τις ακόλουθες πληροφορίες στην ενότητα Ρυθμίσεις ηλεκτρονικού ταχυδρομείου Internet.\nΣτο πλαίσιο Διεύθυνση ηλ. ταχυδρομείου, πληκτρολογήστε τη διεύθυνση ηλεκτρονικού ταχυδρομείου σας.\nΣτο στοιχείο Τύπος λογαριασμού, επιλέξτε IMAP ή POP3. Συνιστάται να προτιμήσετε τον τύπο IMAP επειδή υποστηρίζει περισσότερες δυνατότητες.\nΣτο πλαίσιο Διακομιστής εξερχόμενης αλληλογραφίας (SMTP), πληκτρολογήστε το όνομα του διακομιστή SMTP. Για πληροφορίες σχετικά με τον τρόπο εύρεσης του ονόματος διακομιστή εξερχομένων SMTP, ανατρέξτε στην ενότητα Πώς μπορώ να βρω τις ρυθμίσεις διακομιστή; παρακάτω σε αυτό το θέμα.\nΣτην κάτω δεξιά πλευρά της σελίδας, κάντε κλικ στην επιλογή Περισσότερες ρυθμίσεις και στη συνέχεια συμπληρώστε το παράθυρο διαλόγου Ρυθμίσεις ηλεκτρονικής αλληλογραφίας Internet ως εξής:\nΣτην καρτέλα Διακομιστής εξερχόμενης αλληλογραφίας, επιλέξτε Ο διακομιστής εξερχόμενης αλληλογραφίας (SMTP) απαιτεί έλεγχο ταυτότητας.\nΣτην ενότητα Διακομιστής εισερχόμενης αλληλογραφίας (IMAP) ή Διακομιστής εισερχόμενης αλληλογραφίας (POP3), δίπλα στην επιλογή Χρήση του παρακάτω τύπου κρυπτογραφημένης σύνδεσης, επιλέξτε SSL στο αναπτυσσόμενο πλαίσιο.\nΣτην ενότητα Διακομιστής εξερχόμενης αλληλογραφίας (SMTP), δίπλα στην επιλογή Χρήση του παρακάτω τύπου κρυπτογραφημένης σύνδεσης, επιλέξτε TLS και στη συνέχεια OK.\nΕάν χρησιμοποιείτε POP3 και θέλετε να διατηρείτε αντίγραφο των μηνυμάτων σας στο διακομιστή, στην ενότητα Παράδοση, κάντε κλικ στην επιλογή Διατήρηση αντιγράφου μηνυμάτων στο διακομιστή. Εάν δεν ενεργοποιήσετε αυτήν την επιλογή, όλα τα μηνύματα θα καταργούνται από το διακομιστή και θα αποθηκεύονται τοπικά στον υπολογιστή σας.\nΣτη σελίδα Προσθήκη νέου λογαριασμού, κάντε κλικ στο κουμπί Επόμενο. Μόλις το Outlook 2010 ελέγξει το λογαριασμό σας, κάντε κλικ στο κουμπί Κλείσιμο για να κλείσετε το παράθυρο διαλόγου Έλεγχος ρυθμίσεων λογαριασμού.\nΑν χρησιμοποιείτε IMAP4, ενδέχεται να εμφανιστεί ένα μήνυμα που σας ρωτά εάν θέλετε να κάνετε λήψη φακέλων για το διακομιστή αλληλογραφίας που προσθέσατε. Κάντε κλικ στην επιλογή Ναι. Χρησιμοποιήστε το περιβάλλον εργασίας χρήστη του Outlook 2010 για να επιλέξετε τους φακέλους που θέλετε να συγχρονίσετε μεταξύ του διακομιστή και του τοπικού υπολογιστή, και έπειτα κάντε κλικ στο κουμπί OK.\nΓια περισσότερες πληροφορίες σχετικά με τον τρόπο χρήσης του Outlook 2010, ανατρέξτε στην τεκμηρίωση της Βοήθειας που παρέχεται με το Outlook 2010.


Καὶ εἶπεν ὁ Θεός... Ο καρμικος νόμος στα 12 ζώδια - BORO από την ΑΝΝΑ ΔΡΟΥΖΑ - boro.gr\nΑρχική / More / ΖΩΔΙΑ / Καὶ εἶπεν ὁ Θεός… Ο καρμικος νόμος στα 12 ζώδια\nΚαὶ εἶπεν ὁ Θεός… Ο καρμικος νόμος στα 12 ζώδια\nΜάρτιος 30, 2015\tΖΩΔΙΑ\n- «Εσύ, ΛΕΟΝΤΑ, θα παρουσιάζεις τη Δημιουργία Μου και όλη της τη σοφία, στον κόσμο. Πάντα ν’ αποφεύγεις τον κομπασμό και να θυμάσαι πως είναι η δική Μου Δημιουργία, όχι η δική σου. Αν το ξεχάσεις, οι άνθρωποι θα σε καταδιώξουν. Υπάρχει μεγάλη χαρά στη δουλειά που σου αναθέτω, αν την κάνεις καλά. Γι’ αυτό, σου δίνω το δώρο της Τιμής».\n- «Σε σένα ΠΑΡΘΕΝΕ, αναθέτω μια εξέταση πάνω σε όλα όσα έκανε ο άνθρωπος με τη Δημιουργία Μου. Θα κρίνεις αυστηρά τις μεθόδους του και θα του θυμίζεις τις αδυναμίες του για να τελειοποιηθεί μέσα από τη Δημιουργία Μου. Γι’ αυτό, σου δίνω το χάρισμα της Καθάριας Σκέψης».\n- «Σε σένα ΖΥΓΕ, αναθέτω την αποστολή της υπηρεσίας να σκέφτεται ο άνθρωπος τα καθήκοντά του, να μάθει τη συνεργασία και τη διαλλακτικότητα. Θα βρίσκεσαι όπου υπάρχει αταξία και σου δίνω το δώρο της Αγάπης».


Η ΣΦΗΚΑ: Έκρυθμη η κατάσταση στον Περσικό – Σφίγγουν τον κλοιό οι Αμερικανοί\nΈκρυθμη η κατάσταση στον Περσικό – Σφίγγουν τον κλοιό οι Αμερικανοί\nΝέα επεισόδια προστέθηκαν τις τελευταίες ώρες στο σίριαλ της έντασης ανάμεσα στις ΗΠΑ και το Ιράν, στον Περσικό, καθώς ο νέος “πόλεμος των δεξαμενόπλοιων” είναι σε πλήρη εξέλιξη. Η κατάσταση δείχνει να ξεφεύγει με την Ουάσινγκτον να αναπτύσσει στρατό στη Σαουδική Αραβία και το Λονδίνο να προειδοποιεί για μετρημένη αλλά σθεναρή αντίδραση.\nΤο απόγευμα της Παρασκευής και ενώ ΗΠΑ και Ιράν αλληλοδιαψεύονταν σχετικά με την κατάρριψη ενός ιρανικού μη επανδρωμένου αεροσκάφους, οι Φρουροί της Επανάστασης ανακοίνωσαν ότι «συνέλαβαν» το βρετανικό τάνκερ Stena Imperο στο Στενό του Ορμούζ. Η σύλληψη έγινε με το αιτιολογικό ότι το υπό βρετανική σημαία δεξαμενόπλοιο δεν τήρησε τον διεθνή ναυτικό κώδικα. Οι Φρουροί υποστηρίζουν ότι το βρετανικό δεξαμενόπλοιο είχε απενεργοποιήσει τον ανιχνευτή της θέσης του, ότι αγνόησε τις προειδοποιήσεις και ότι έπλεε σε λάθος κατεύθυνση.\nΤο πλοίο κατευθυνόταν στο Τζουμπάιλ της Σαουδικής Αραβίας και ένας χάρτης εντοπισμού το έδειξε να κάνει απότομη στροφή και να κατευθύνεται βόρεια, προς τα ιρανικά χωρικά ύδατα. Λίγα λεπτά νωρίτερα το είχαν προσεγγίσει μικρά σκάφη και ένα ελικόπτερο άγνωστης ταυτότητας. Στο πλοίο επιβαίνουν 23 μέλη πληρώματος (Ινδοί, Ρώσοι, Λετονοί και Φιλιππινέζοι) και δεν έχουν αναφερθεί τραυματισμοί.\nΤην ίδια ώρα στο Λονδίνο, το υπουργείο Άμυνας αναζητούσε ήδη πληροφορίες για το πλοίο και αμέσως μετά την ανακοίνωση της σύλληψης συγκλήθηκε έκτακτη κυβερνητική σύσκεψη. Θα πρέπει να σημειωθεί ότι είναι η δεύτερη φορά, μέσα σε λίγες εβδομάδες, που το Ηνωμένο Βασίλειο γίνεται στόχος, μετά την σύλληψη του ιρανικού τάνκερ στο Γιβραλτάρ η οποία παρατάθηκε χθες για έναν μήνα.\nΗ κυβέρνηση του Λονδίνου καταδίκασε ως απαράδεκτη την σύλληψη των βρετανικών πλοίων. Ο υπουργός Εξωτερικών Χαντ, προσερχόμενος στην σύσκεψη, έκανε λόγο και για ένα τρίτο πλοίο υπό λιβεριανή σημαία, το οποίο όμως, όπως ανακοίνωσε η πλοιοκτήτρια βρετανική εταιρεία πλέι ελεύθερο, μετά τον έλεγχο που του έγινε. Ο Χαντ, ο οποίος έχει ταυτιστεί πλήρως με τις αμερικανικές θέσεις και σε άλλα πρόσφατα περιστατικά στον Περσικό, προειδοποίσε την Τεχεράνη ότι το Λονδίνο θα αντιδράσει με μετρημένο, αλλά σθεναρό τρόπο. Ανέφερε επίσης ότι μίλησε με τον Πομπέο για το θέμα και ότι αναμένεται να έχει συνομιλία και με τον Ιρανό ομόλογό του Ζαρίφ.\nΤα νέα έφτασαν γρήγορα και στην Ουάσινγκτον με τον Τραμπ να δηλώνει ότι οι ΗΠΑ έχουν ενημερωθεί για το νέο περιστατικό και ότι θα συνομιλήσει για το θέμα με το Ηνωμένο Βασίλειο. Παραλλήλως ο εκπρόσωπος του Συμβουλίου Εθνικής Ασφάλειας των ΗΠΑ καταδίκαζε το συμβάν και έκανε λόγο για «κλιμάκωση της βίας» από την Τεχεράνη.\nΠαίρνουν θέσεις οι ΗΠΑ\nΠαραλλήλως, ο υπηρεσιακός υπουργός Άμυνας των ΗΠΑ ενέκρινε την ανάπτυξη Αμερικανών στρατιωτών και αμερικανικού στρατιωτικού υλικού στη Σαουδική Αραβία, ως ένα «επιπρόσθετο μέσο αποτροπής» απέναντι στις «αναδυόμενες και σοβαρές απειλές», όπως ανέφερε το Πεντάγωνο. Σύμφωνα με αξιωματούχο άλλοι 500 αμερικανοί στρατιωτικού θα προστεθούν στους 1000 που έχει αναγγελθεί ήδη από τον Ιούνιο ότι θα εγκατασταθούν στην Σαουδική Αραβία. Το “πράσινο φως” είχε δώσει νωρίτερα το Ριάντ, με τον βασιλιά Σαλμάν να εγκρίνει την φιλοξενία αμερικανικών στρατευμάτων στην επικράτεια της χώρας του.\nΕίχε προηγηθεί ένας "πόλεμος εντυπώσεων" μεταξύ Ουάσινγκτον και Τεχεράνης σχετικά με την κατάρριψη ενός ιρανικού μη επανδρωμένου από το αμερικανικό αποβατικό ελικοπτεροφόρο πλοίο USS Boxer. Ο Αμερικανός πρόεδρος έκανε λόγο για «μια προκλητική και εχθρική ενέργεια», πρόσθεσε ότι το μη επανδρωμένο αγνόησε τις εκκλήσεις να απομακρυνθεί και επισήμανε ότι «καταστράφηκε αμέσως».\nΟι Φρουροί της Επανάστασης έδωσαν πλάνα και ισχυρίζονται ότι με αυτά διαψεύδουν τον Τραμπ, ενώ ο Αμερικανός πρόεδρος επιμένει ότι το μη επανδρωμένο καταρρίφθηκε. Θα πρέπει να σημειωθεί ότι τον περασμένο μήνα, άλλωστε, το Ιράν κατέρριψε ένα αμερικανικό μη επανδρωμένο και ο Αμερικανός πρόεδρος είχε διατάξει αεροπορικά πλήγματα σε αντίποινα, τα οποία ακύρωσε την τελευταία στιγμή.\nΟ Τραμπ βλέπει τα νέα επεισόδια, όπως και το περιστατικό με το ιρανικό μη επανδρωμένο αεροσκάφος ως τους τελευταίους κρίκους στην αλυσίδα των ενεργειών κλιμάκωσης από την πλευρά του Ιράν και βρίσκει μια νέα ευκαιρία για να στείλει το μήνυμα ότι οι ΗΠΑ «διατηρούν το δικαίωμα να υπερασπιστούν το προσωπικό, τον εξοπλισμό και τα συμφέροντά τους». Βρίσκει επίσης μια πρώτης τάξης αφορμή να απευθύνει έκκληση σε άλλες χώρες να προστατεύσουν τα πλοία τους, όταν διέρχονται από τα Στενά του Ορμούζ.\nΗ κρίση στον Περσικό έχει ενταθεί τους τελευταίους μήνες εξαιτίας της έντονης αντιπαράθεσης Ουάσινγκτον και Τεχεράνης για το πυρηνικό πρόγραμμα του Ιράν. Οι ΗΠΑ αποχώρησαν από την διεθνή συμφωνία του 2015 και επανέφεραν σταδιακά τις κυρώσεις, προκαλώντας οικονομική ασφυξία στο Ιράν. Η Τεχεράνη στράφηκε προς την Ευρώπη, όμως η αδυναμία των Ευρωπαίων να κρατήσουν την συμφωνία και να δημιουργήσουν έναν μηχανισμό παράκαμψης των αμερικανικών κυρώσεων οδήγησε την Ισλαμική Δημοκρατία στην αποχώρηση από όρους της Συμφωνίας.


...«Πάρτε τα κουβαδάκια σας και άντε να παίξετε σε άλλη παραλία» ! του Γιώργου Υψηλάντη\n…«Πάρτε τα κουβαδάκια σας και άντε να παίξετε σε άλλη παραλία» ! του Γιώργου Υψηλάντη\nΣχέδιο νόμου για τον αιγιαλό και παραλία, ή αλλιώς «πάρτε τα κουβαδάκια σας και άντε να παίξετε σε άλλη παραλία» !\nτου Γιώργου Υψηλάντη\nΧθες βράδυ στην κατάμεστη αίθουσα του Εργατικού Κέντρου, έγινε η εκδήλωση-συζήτηση του ΤΕΕ Δωδεκανήσου για το σχέδιο νόμου «Οριοθέτηση, διαχείριση και προστασία αιγιαλού και παραλίας». Συγχαρητήρια στο ΤΕΕ Δωδεκανήσου για την πρωτοβουλία, αφού κατάφερε εκτός από τη συμμετοχή των θεσμικών παραγόντων του τόπου, να προσελκύσει και έναν μεγάλο αριθμό μηχανικών και ενεργών πολιτών του νησιού μας.\nΕίναι παρήγορο το ότι η συντριπτική πλειοψηφία των παρευρισκόμενων συμφώνησαν στις βασικές διαπιστώσεις σχετικά με το χαρακτήρα του συγκεκριμένου σχεδίου νόμου, το οποίο μεταξύ άλλων:\nΑποτελεί απόρροια των μνημονιακών υποχρεώσεων της κυβέρνησης απέναντι στους δανειστές της χώρας.\nΑποτελεί συνέχεια μεμονωμένων νομοθετικών παρεμβάσεων που προηγήθηκαν και διαμόρφωσαν την πλατφόρμα ξεπουλήματος των παραλιών μας.\nΈχει καθαρά εισπρακτικό χαρακτήρα.\nΕίναι αντιαναπτυξιακό και θίγει τον αειφορικό σχεδιασμό επενδύσεων του κλάδου της ντόπιας τουριστικής μας βιομηχανίας.\nΝομιμοποιεί την αυθαιρεσία, ενθαρύνοντας την επέκτασή της.\nΕίναι πρόχειρο και εντέλει αντισυνταγματικό, ενώ έρχεται σε αντίθεση με πλήθος διατάξεων του ευρωπαικού δικαίου, διεθνών συμφωνιών της χώρας, του αστικού μας κώδικα και του ρυθμιστικού νόμου του δικού μας τοπικού κτηματολογίου.\nΕίναι καταστρεπτικό για το περιβάλλον και αφανίζει το συγκριτικό πλεονέκτημα της χώρας μας, που δεν είναι άλλο από το παρθένο φυσικό παράκτιο περιβαλλοντικό απόθεμά της.\nΕίναι βλαπτικό της αξιοπρέπειας και της προσωπικότητας των πολιτών αφού όχι μόνο δεν διασφαλίζει αλλά αντίθετα φαίνεται να πριμοδοτεί τον αποκλεισμό τους από την ελεύθερη πρόσβαση στις παραλίες.\nΘεσπίζει κανόνες, όργανα και διαδικασίες που ευνοούν την συναλλαγή, τη διαπλοκή και την περαιτέρω εξάρτηση του κράτους από τα συμφέροντα ξένων «μεγαλοεπενδυτών».\nΑπαξιώνει και αποξενώνει πλήρως την τοπική αυτοδιοίκηση από τη διαχείριση της εδαφικής της περιφέρειας.\nΕκτός όμως από τον χρήσιμο ενημερωτικό χαρακτήρα της εκδήλωσης και την ευτυχώς ομόθυμη απαίτηση των παρισταμένων να αποσυρθεί το συγκεριμένο νομοθέτημα και να επανέλθει σε τελείως διαφορετική βάση, αυτό που έλειψε είναι η διατύπωση συγκεκριμένης πρότασης για την απόκρουσή του. Έλειψε και λείπει η δική μας πρόταση!\nΤο μόνο που η προέκυψε ήταν η ενδεχόμενη νομική αποδυνάμωσή του, με αξιοποίηση των ισχυρότερων(;) διατάξεων του κατοχικού ρυθμιστικού νόμου του δικού μας κτηματολογίου. Και αυτό να ισχύει, τι θα γίνει με τα υπόλοιπα νησιά που δεν έχουν κτηματολόγιο, τι θα γίνει με την υπόλοιπη χώρα;\nΑυτά είναι τα αποτελέσματα του κεντρικού και από τα πάνω σχεδιασμού της ανάπτυξης της χώρας. Όταν άλλοι σχεδιάζουν για μας, χωρίς εμάς! Όταν οι σχεδιασμοί είναι οριζόντιοι, ισοπεδωτικοί και δεν λαμβάνουν υπόψη τους τις ιδιομορφίες κάθε τόπου. Όταν δεν γνωρίζουν τα συγκριτικά πλεονεκτήματα και μειονεκτήματα του, όπως αυτά θα προέκυπταν μέσα από μια συστηματική και επιστημονικά τεκμηριωμένη ανάλυση (π.χ. SWOT analysis). Ο πατερναλισμός της κυβέρνησης δεν αρκείται μόνο στη νομοθετική τακτοποίηση του κρατικού παρεμβατισμού και ελέγχου της ανάπτυξης αλλά επεκτείνεται ακόμα και στην ασφυκτική καθοδήγηση του τρόπου συμμετοχής του ιδιωτικού τομέα της οικονομίας σ’ αυτήν.\nΤελικά έχω την αίσθηση ότι παίζουμε συνεχώς «μπακότερμα»! Διότι σήμερα αμυνόμαστε στο συγκεκριμένο σχέδιο νόμου, αύριο σ’ ένα άλλο, μεθαύριο σ’ ένα τρίτο. Αμυνόμαστε απέναντι στον Στουρνάρα, στο ΤΑΙΠΕΔ, στην ΕΤΑΔ Α.Ε. Ποιος θα είναι ο επόμενος; Και συνεχώς τρώμε γκολ!\nΓι αυτό είναι επιτακτική ανάγκη να περάσουμε στην επίθεση. Να καθορίσουμε εμείς από τα κάτω, τους όρους του παιχνιδιού!\nΤο έθεσα ως ζήτημα και προεκλογικά. Οφείλουμε να σχεδιάσουμε εμείς ως κοινωνία (αυτοδιοίκηση, παραγωγικοί και επιστημονικοί φορείς αλλά και πολίτες) την ανάπτυξη του νησιού μας. Κι αυτό να γίνει οργανωμένα και συντεταγμένα, με πρωτοβουλία του Δήμου. Με δημόσιο διάλογο, συγκλίσεις και συνθέσεις. Ακόμα και με αντιθέσεις αν χρειαστεί. Κι αυτό να γίνει ζωντανά κι όχι γραφειοκρατικά. Το αποτέλεσμα αυτής της διαδικασίας πρέπει να επικυρωθεί από το ροδιακό λαό, μέσα από ένα τοπικό δημοψήφισμα και να αποτελέσει το συλλογικό όραμα του για το αύριο του τόπου, το συλλογικό όραμα όλων μας!\nΤο αποτέλεσμα αυτής της διαδικασίας είμαι βέβαιος, ότι με τη βοήθεια των κοινοβουλευτικών μας εκπροσώπων μπορεί στη συνέχεια να θεσμοθετηθεί και ως νόμος του κράτους. Και να γίνει το ισχυρότερό μας όπλο!\nΈτσι μόνο θα πάψουμε να στεκόμαστε αμήχανοι και προβληματισμένοι στο πως θα αποκρούσουμε την όποια βλακεία εκείνων που θέλουν να μάθουν να κουρεύουν στου κασίδι το κεφάλι! Όποιοι κι αν είναι αυτοί, από όποιο κόμμα κι αν προέρχονται, ότι χρώμα και να έχουν.\nΑπλά θα έχουμε έτοιμη τη δική μας απάντηση …. «πάρτε τα κουβαδάκια σας και άντε να παίξετε σε άλλη παραλία» !\nΦωτογραφίες από παραλίες της Ισπανίας, όπως αυτές διαμορφώθηκαν (κατάντησαν) μετά την εφαρμογή αντίστοιχης νομοθεσίας.


3 συμβουλές για τα Google analytics 5 - VNG Digital Marketing Group\n3 συμβουλές για τα Google analytics 5. Με αυτό θα ασχοληθούμε στο σημερινό μας άρθρο.\nΤα Google Analytics 5 πήραν τα καλύτερα χαρακτηριστικά του προγράμματος analytics τους και το έκαναν ακόμα πιο εύκολο στη χρήση με νέα χαρακτηριστικά οργάνωσης και “οπτικοποίησης”.\nΠαρακάτω θα δείτε 3 φοβερά πράγματα που μπορείτε να κάνετε με τα Google Analytics 5. Ενέργειες που θα σας βοηθήσουν να αξιοποιήσετε στο έπακρο τις πληροφορίες analytics σας και να τις χρησιμοποιήσετε για να βελτιώσετε το περιεχόμενο, τις μετατροπές και την εμπειρία του χρήστη της ιστοσελίδας σας.\n1. Μάθετε ποιες online καμπάνιες φέρνουν τη μεγαλύτερη επισκεψιμότητα στην ιστοσελίδα σας και μετατροπές.\nΈχετε περιέργεια για το ποια από τις διαδικτυακές καμπάνιες online marketing σας (οτιδήποτε, από την τοπική αναζήτηση στο social media marketing) είναι η πιο επιτυχημένη στην προσέγγιση της κυκλοφορίας και των μετατροπών στην ιστοσελίδα σας; Τότε, ήρθε η ώρα να κοιτάξουμε μαζί όλες τις λεπτομέρειες…\nΓια να δημιουργήσετε ένα σύνθετο τμήμα, κάντε κλικ στην αναπτυσσόμενη λίστα – Σύνθετα τμήματα και στη συνέχεια στο Νέο Προσαρμοσμένο Τμήμα. Αν θέλετε να παρακολουθείτε την επισκεψιμότητα από τους τοπικούς καταλόγους αναζήτησης, τότε καλέστε το προσαρμοσμένο τμήμα Τοπικής αναζήτησης προφίλ σας. Για να αρχίσετε την εισαγωγή των sites που έχετε προφίλ στο όπως maps.google.com/maps/ για Google Places και yelp.com για τις καταχωρήσεις σας στο Yelp.\nΜόλις έχετε εισάγει όλα τα domains που θέλετε να παρακολουθήσετε, μπορείτε να δείτε το τμήμα για να βεβαιωθείτε ότι τραβάει τα σωστά δεδομένα. Και στη συνέχεια να το αποθηκεύσετε.\nΓια να το δείτε, κάντε κλικ στα σύνθετα τμήματα. Και ελέγξτε το προσαρμοσμένο τμήμα που θέλετε να προβάλετε και πατήστε Εφαρμογή. Τώρα μπορείτε να δείτε όλα τα δεδομένα μετατροπής κίνησης και του στόχου σας που προέρχονται από τις πηγές. Τα οποία θα σας δώσουν μια καλή ιδέα για το τι λειτουργεί καλύτερα για την ιστοσελίδα σας.\nΜε τα κατάλληλα προσαρμοσμένα τμήματα, μπορείτε να μάθετε την απόδοση της επένδυσής της εκστρατείας σας των μέσων κοινωνικής δικτύωσής σας. Καθώς και σε άλλες online στρατηγικές μάρκετινγκ σας.\n2. Καθορίστε πού βρίσκονται οι καλύτεροι επισκέπτες σας.\nΈχετε σκεφτεί ποτέ τη χρήση διαφήμισης μέσω του Google, του Facebook, του StumbleUpon, ή άλλων υπηρεσιών;\nΑν όχι, ίσως να είναι ένα δύσκολο έργο να καθορίσετε ποιον θα πρέπει να στοχεύσετε κατά τη διάρκεια της ρυθμίσεις της διαφήμισής σας. Πολλές από αυτές θα σας ρωτήσουν αν θέλετε να επικεντρωθείτε σε μια συγκεκριμένη χώρα. Ή να στοχεύσετε τη διαφήμισή σας σε όλο τον κόσμο.\nΧάρη στο Google Analytics, δεν θα εκνευριστείτε πια. Απλά κοιτάξτε κάτω από το μενού επισκεπτών σας για να δείτε τα δημογραφικά στοιχεία τοποθεσίας των επισκεπτών σας.\nΕδώ, μπορείτε να δείτε σε όλο τον κόσμο τα στατιστικά σας. Συμπεριλαμβανομένου του μέσου χρόνου στο χώρο της ιστοσελίδας σας και το ποσοστό αναπήδησης των επισκεπτών από συγκεκριμένες χώρες. Μπορείτε επίσης να εστιάσετε σε συγκεκριμένες χώρες και να δείτε αυτά τα στατιστικά στοιχεία. Καθώς και τα ποσοστά μετατροπής του στόχου σας σε συγκεκριμένες περιοχές.\nΤώρα θα ξέρετε τις συγκεκριμένες τοποθεσίες των οποίων οι επισκέπτες σας δίνουν τις περισσότερες μετατροπές. Η στόχευση των επισκεπτών σε αυτές τις τοποθεσίες με τις διαφημίσεις σας θα οδηγήσει σε ακόμη μεγαλύτερη ολοκλήρωση του στόχου που έχετε θέσει για το site σας.\n3. Μάθετε τι ψάχνουν οι άνθρωποι στην ιστοσελίδα σας\nΟι περισσότεροι άνθρωποι ξέρουν πώς να βρουν τις λέξεις κλειδιά που φέρνουν τους επισκέπτες στις ιστοσελίδες τους από τις μηχανές αναζήτησης. Αλλά δεν θα θέλατε να πάτε πέρα από αυτό και να μάθετε τι ψάχνουν οι επισκέπτες από τη στιγμή που είναι στην ιστοσελίδα σας;\nΕάν η ιστοσελίδα σας έχει ένα πλαίσιο αναζήτησης, προχωρήσει και εκτελέστε μια αναζήτηση για να δείτε το URL των αποτελεσμάτων αναζήτησης.\nΤο Site Search μπορεί να σας βοηθήσει να προσδιορίσετε αν οι άνθρωποι βρίσκουν αυτό που ψάχνουν στην ιστοσελίδα σας. Μπορεί επίσης να σας δώσει ιδέες για το αν οι σελίδες του περιεχομένου σας χρειάζονται πιο συγκεκριμένες πληροφορίες. Καθώς και νέο περιεχόμενο που μπορείτε να δημιουργήσετε στην ιστοσελίδα σας ώστε να συμμετάσχουν περαιτέρω οι επισκέπτες σας.


Απρόσκλητος Επισκέπτης: Ένα εργο μυστηρίου που θα αγαπήσουν οι λάτρεις του ειδους | eWoman.gr\nΑπρόσκλητος Επισκέπτης: Ένα εργο μυστηρίου που θα αγαπήσουν οι λάτρεις του ειδους\nΈνα μικρό θεατράκι στον Βοτανικό, η θεατρική σκηνή του Eliart, μας ταξιδεύει φέτος τον χειμώνα στην νότια Ουαλία και σε μια έπαυλη που κρύβει ένα μεγάλο μυστικό. Ο «Απρόσκλητος Επισκέπτης» της Αγκάθα Κρίστι είναι ένα αστυνομικό μυστήριο που υπόσχεται πως δεν θα απογοητεύσει τους λάτρεις του είδους.\nΤα σκηνικά, ο φωτισμός, η μουσική και η ατμόσφαιρα του χώρου μας γοητεύουν από την πρώτη έως την τελευταία στιγμή αφού χάρις αυτά αισθανόμαστε πως, πράγματι, βρισκόμαστε σε έναν τόπο γεμάτο άγνωστα μυστικά και κρυμμένα αινίγματα. Εξίσου, όμως, μας γοητεύει και η παρουσία του «απρόσκλητου» Νίκου Ορφανού και του εξαιρετικού Νίκου Καϊνού, ο οποίος υποδύεται έναν νεαρό με νοητική υστέρηση.\nΤόπος εξέλιξης των γεγονότων είναι το γραφείο του Ρίτσαρντ Γουόρικ, στο οποίο εντοπίζεται νεκρός. Το σκηνικό χαρακτηρίζεται από λιτή διακόσμηση εποχής με αρκετά κάδρα και λιγοστά έπιπλα. Η πλοκή του έργου είναι μια κλασσικά ιντριγκαδόρικη πλοκή μυστηρίου. Η υπόθεση μας παρασέρνει και μας κάνει να προσπαθούμε να ανακαλύψουμε ποιος είναι ο πραγματικός ένοχος για τη δολοφονία του Ρίτσαρντ. Ο απρόσκλητος επισκέπτης, Μάικλ Σταρκβέντερ ( Νίκος Ορφανός) καλείται να βρει ένα ακλόνητο άλλοθι στη γοητευτική Λόρα Γουόρικ ( Σοφία Μανωλάκου), η οποία όλα δείχνουν με μια πρώτη ματιά πως δολοφόνησε τον άντρα της. Το άλλοθι βρίσκεται και μοιάζει πραγματικά πειστικό, ωστόσο, σταδιακά, όλοι οι συγγενείς και το υπηρετικό προσωπικό του Ρίτσαρντ που ήταν εκείνο το μοιραίο βράδυ στην έπαυλη φαίνονται ένοχοι και ικανοί να προδώσουν το ψεύτικο άλλοθι. Εξάλλου, πολλοί είχαν λόγους να εκδικηθούν το θύμα. Μέσω των διαλόγων, παρουσιάζονται πολλές πτυχές της προσωπικότητας του θύματος. Ένας άνθρωπος αδίστακτος, σκληρός, χωρίς ευαισθησίες, καθόλου φιλόζωος μα ούτε και φιλάνθρωπος. Ένα θύμα από εκείνα που δεν λυπάσαι εύκολα, ένας άνθρωπος με πολλούς εχθρούς γεγονός που κάνει την λύση του μυστηρίου ακόμα πιο περίπλοκη και ενδιαφέρουσα.\nΗ σκηνοθεσία του έργου εξάπτει ακόμα περισσότερο την περιέργεια. Η έναρξη γίνεται στο απόλυτο σκοτάδι, το οποίο χάνεται από τον φακός του Μάικλ Σταρκβέντερ , ο οποίος φωτίζει τον νεκρό Ρίτσαρντ στο αναπηρικό του αμαξίδιο. Λίγο αργότερα, φωτίζεται από τον φακό η γυναίκα του θύματος , Λόρα Γουόρικ, η οποία όλα δείχνουν πως είναι η δολοφόνος. Τα δεδομένα αλλάζουν διαρκώς, ωστόσο, η πλοκή εκτυλίσσεται με σχετικά αργό ρυθμό, γεγονός που ίσως να κουράσει για λίγο τους πιο.. ανυπόμονους. Η αίσθηση αυτή καθώς και κάποιες στιγμές αμήχανης σιωπής θα μπορούσαν να αποτελέσουν μελανά στοιχεία της παράστασης. Παρόλα αυτά, δεν αποτελούν αφού το φινάλε είναι τόσο ανατρεπτικό που σίγουρα θα αποζημιώσει ακόμα και τους πιο απαιτητικούς θεατές.\nΣτο Θέατρο Eliart, Κωνσταντινουπόλεως 127, Γκάζι\nΑπό 26.10.2019 έως 31.01.2020\nΣάββατο στις 18:15 και στις 21:00


Τηλ. Παραγγελιών: 2130406592\nΣυνδεση / ΕγγραφήWISHLISTΚαλάθι\nΑρχική / ΤΡΟΠΟΙ ΠΑΡΑΓΓΕΛΙΑΣ\nΓια αποστολή προς χερσαίους προορισμούς του δικτύου της Γενικής Ταχυδρομικής ΑΕΕ, με παράδοση την επόμενη εργάσιμη ημέρα, η χρέωση διαμορφώνεται στα 4,00€ μέχρι τα 2 κιλά βάρους. Για κάθε επιπλέον κιλό, η χρέωση ανέρχεται σε 1,00€. (Για ορισμένους συνδυασμούς πόλης αποστολής - πόλης παράδοσης ο χρόνος μπορεί να επιμηκυνθεί σε 2 εργάσιμες ημέρες).\nΓια αποστολή προς νησιωτικούς προορισμούς του δικτύου της Γενικής Ταχυδρομικής ΑΕΕ, με παράδοση εντός 2 εργάσιμων ημερών, η χρέωση διαμορφώνεται στα 4,00€ μέχρι τα 2 κιλά βάρους. Για κάθε επιπλέον κιλό, η χρέωση ανέρχεται σε 1,20€.\nΓια τις περιοχές εκτός των ορίων των πόλεων του δικτύου της Γενικής Ταχυδρομικής ΑΕΕ,(δυσπρόσιτες περιοχές) με παράδοση εντός 1-3 εργάσιμων ημερών, η χρέωση διαμορφώνεται στα 6,50€μέχρι τα 2 κιλά βάρους. Για κάθε επιπλέον κιλό,η χρέωση ανέρχεται σε 2,00€.\nΓια κάθε αποστολή με εντολή αντικαταβολής μετρητοίς, ανεξαρτήτως προορισμού, η χρέωση διαμορφώνεται στα 4,50€ μέχρι τα 2 κιλά βάρους.\nΟι ανωτέρω χρεώσεις αφορούν και δυσπρόσιτους προορισμούς, συμπεριλαμβάνουν δε το κόστος τόσο της μεταφοράς όσο και της υπηρεσίας της αντικαταβολής.\n● ΑΠΟΣΤΟΛΕΣ ΠΡΟΣ ΚΥΠΡΟ\nΓια αποστολή με παράδοση εντός 2 εργάσιμων ημερών, η χρέωση ανέρχεται σε 15,00€ μέχρι τα 2 κιλά βάρους. Για κάθε επιπλέον κιλό, η χρέωση ανέρχεται σε 4,50€. Για αποστολές από Αττική παρέχεται η δυνατότητα για παράδοση σε 1 εργάσιμη ημέρα.\nΟι ανωτέρω χρεώσεις αφορούν και δυσπρόσιτους προορισμούς (με παράδοση σε 2-4 εργάσιμες ημέρες).\nΓια αποστολή με αντικαταβολή μετρητοίς προς Κύπρο, η προσαύξηση επί της βασικής χρέωσης ανέρχεται σε 5,00€.\n● ΑΠΟΣΤΟΛΕΣ ΠΡΟΣ ΒΟΥΛΓΑΡΙΑ\nΓια αποστολή προς προορισμούς της Ζώνης 1 με παράδοση σε 1-2 εργάσιμες ημέρες, η χρέωση διαμορφώνεται στα 6,00€ μέχρι τα 2 κιλά βάρους. Για κάθε επιπλέον κιλό, η χρέωση ανέρχεται σε 1,50€.\nΓια αποστολή προς προορισμούς της Ζώνης 2 με παράδοση σε 1-4 εργάσιμες ημέρες, η χρέωση διαμορφώνεται στα 7,00€ μέχρι τα 2 κιλά βάρους. Για κάθε επιπλέον κιλό, η χρέωση ανέρχεται σε 1,50€.\nΖώνη 1: Sandanski, Petrich, Kresna, Belasitsa, Chuchouligovo, Damyanitsa, Dolna Gradeshnitsa, Drankovo, Gabrene, Ilindentsi, Karnalovo, Kavrakirovo, Kluts, Kolarovo, Kulata, Leshnitsa, Levounovo, Marikostinovo, Mikrevo, Mihnevo, Novokoνοmladi, Parvomay, Samuilovo, Sklave, Skrat, Struma, Yavornitsa.\nΖώνη 2: Υπόλοιπη Βουλγαρία\n● ΑΝΤΙΚΑΤΑΒΟΛΗ ΠΡΟΣ ΒΟΥΛΓΑΡΙΑ\nΓια αποστολή με αντικαταβολή μετρητοίς προς Βουλγαρία, η προσαύξηση επί της βασικής χρέωσης ανέρχεται σε 1,50€.\n● ΑΠΟΣΤΟΛΕΣ ΠΡΟΣ ΤΟ ΔΙΕΘΝΕΣ ΔΙΚΤΥΟ\nΟι αποστολές προς διεθνείς προορισμούς χρεώνονται σύμφωνα με τον εκάστοτε τιμοκατάλογο της Γενικής Ταχυδρομικής ΑΕΕ. Για αποστολές προς Ευρωπαϊκή Ένωση (εκτός Κύπρου & Μάλτας) με παράδοση εντός 5-7 εργάσιμων ημερών προσφέρονται ειδικές τιμές με την υπηρεσία Service Economy.\nΟι επιστροφές των προϊόντων που διακινούνται στο www.begatti.gr γίνονται ως εξής:\nΤα μαγιό θα πρέπει να έχουν το ειδικό προστατευτικό αυτοκόλλητο κάλυμμα που εμποδίζει την επαφή με το δέρμα ή το πλαστικό που ενώνει τα δυο μέρη του εσώρουχου. Τα εσώρουχα σλιπάκια που έρχονται σε επαφή με ευαίσθητες περιοχές και γι αυτό το λόγο, όπως θα διαπιστωθεί με την παραλαβή της παραγγελία, έχουν ένα προστατευτικό πλαστικό δέσιμο που τα εμποδίζει να δοκιμαστούν ή να φορεθούν. Σε περίπτωση επιστροφής του προϊόντος, δεν πρέπει να έχει αφαιρεθεί ή να έχει σχιστεί αυτό το μικρό πλαστικό δέσιμο. Και στην περίπτωση προσωπικής παραγγελίας και στην περίπτωση δώρου, η πλαστική ταινία σε αυτά τα προϊόντα πρέπει να είναι ΑΘΙΚΤΗ.\nΣε περίπτωση επιστροφής των προϊόντων θα πρέπει να αποσταλεί mail στο orders@begatti.gr διευκρινίζοντας το είδος και τον λόγο επιστροφής του προϊόντος. Τα προϊόντα πρέπει να είναι σε άριστη κατάσταση και να υπάρχει η αντίστοιχη απόδειξη/τιμολόγιο και ο αριθμός παραγγελίας.\nΜόλις εγκριθεί η επιστροφή του προϊόντος, η επιστροφή των χρημάτων γίνεται εντός 5 ημερών και με τον ίδιο τρόπο που έχει πληρωθεί η παραγγελία. Σε περίπτωση που η πληρωμή έχει γίνει με πιστωτική κάρτα, πολλές φορές η επιστροφή εξαρτάται από την Τράπεζα. Σε περίπτωση που η πληρωμή έχει γίνει με αντικαταβολή θα πρέπει να αποσταλούν στο mail orders@prettymeswimwear.com τα στοιχεία του λογαριασμού Τραπέζης, η Τράπεζα καθώς και το όνομα του κατόχου του λογαριασμού, προκειμένου να γίνει η κατάθεση.\n© 2019 Begatti Sports & Casual. All Rights Reserved


Το στέκι της έλξης : Οι υποσχέσεις που φύγαν…*\nΤΡΑΙΝΟΣΕ (τρένα), ΕΡΓΟΣΕ (έργα), ΓΑΙΑΟΣΕ (ακίνητη περιουσία) κ.ά. Ολες αυτές οι εταιρείες είχαν διοικητικά συμβούλια της αρεσκείας και από τους ψηφοφόρους των υπουργών. Εκαναν έξοδα όπως αρμόζει στις μεγάλες επιχειρήσεις του ιδιωτικού τομέα, δηλαδή πολλά, και είχαν έσοδα όπως αρμόζει στις μεγάλες επιχειρήσεις του δημόσιου τομέα, δηλαδή μηδαμινά. Είχαν προέδρους, γραφεία προέδρων, διευθύνοντες συμβούλους, γραφεία διευθυνόντων συμβούλων, γραμματείς και παρατρεχάμενους φαρισαίους, πολλές δαπάνες παραστάσεων και περισσότερες μερσεντές.\nΑπο την Καθημερινή. Π. Μανδραβέλης